“Moni Dau Veikauaitaki Vakalevu”—1 Pita 4:9 | Vulici\nWILIKA ENA VOSA Afrikaans Albanian Altai Alur American Sign Language Amharic Amis Angolan Sign Language Arabic Argentinean Sign Language Armenian Armenian (West) Australian Sign Language Aymara Azerbaijani Azerbaijani (Cyrillic) Bashkir Bassa (Cameroon) Belize Kriol Bengali Bicol Bolivian Sign Language Boulou Brazilian Sign Language British Sign Language Bulgarian Cakchiquel (Western) Catalan Cebuano Chichewa Chilean Sign Language Chinese Cantonese (Simplified) Chinese Cantonese (Traditional) Chinese Mandarin (Simplified) Chinese Mandarin (Traditional) Chinese Sign Language Chitonga Chitonga (Malawi) Chitonga (Zimbabwe) Chitumbuka Chiyao Chol Chuvash Cibemba Cinyanja Colombian Sign Language Costa Rican Sign Language Croatian Cuban Sign Language Czech Czech Sign Language Damara Dangme Danish Digor Douala Dutch Ecuadorian Sign Language Edo Efik English Esan Estonian Ewe Filipino Sign Language Finnish Finnish Sign Language Fon French French Sign Language Ga Garifuna Georgian German German Sign Language Greek Greek Sign Language Guarani Guatemalan Sign Language Gujarati Gun Haitian Creole Hausa Hebrew Hiligaynon Hindi Hiri Motu Honduras Sign Language Hungarian Hungarian Sign Language Ibanag Icelandic Igbo Iloko Indian Sign Language Indonesian Indonesian Sign Language Isoko Italian Italian Sign Language Japanese Japanese Sign Language Jula Kabiye Kabuverdianu Kannada Kenyan Sign Language Kikamba Kikaonde Kikuyu Kiluba Kinyarwanda Kirghiz Kiribati Kirundi Kisonge Kongo Korean Korean Sign Language Kurdish Kurmanji Kurdish Kurmanji (Caucasus) Kurdish Kurmanji (Cyrillic) Kwangali Kwanyama Latvian Lingala Lithuanian Low German Luganda Lunda Luo Luvale Macedonian Malagasy Malawi Sign Language Malay Malayalam Mam Mambwe-Lungu Marathi Marshallese Maya Mazatec (Huautla) Mbunda Mexican Sign Language Mingrelian Mixe (North Central) Mixtec (Guerrero) Mongolian Moore Motu Mozambican Sign Language Myanmar Nahuatl (Central) Nahuatl (Guerrero) Nahuatl (Huasteca) Nahuatl (Northern Puebla) Ndebele Ndebele (Zimbabwe) Ndonga Nepali Ngabere Nicaraguan Sign Language Nigerian Pidgin Norwegian Nzema Okpe Oromo Ossetian Otetela Panamanian Sign Language Pangasinan Papiamento (Curaçao) Paraguayan Sign Language Persian Peruvian Sign Language Pidgin (Cameroon) Polish Polish Sign Language Ponapean Portuguese (Brazil) Portuguese (Portugal) Portuguese Sign Language Punjabi Quebec Sign Language Quechua (Ancash) Quechua (Bolivia) Romanian Romanian Sign Language Russian Russian Sign Language Salvadoran Sign Language Samoan Sango Sepedi Sepulana Serbian (Cyrillic) Serbian (Roman) Sesotho (Lesotho) Sesotho (South Africa) Setswana Shona Sidama Silozi Sinhala Slovak Slovak Sign Language Slovenian Solomon Islands Pidgin South African Sign Language Spanish Spanish Sign Language Sranantongo Swahili Swahili (Congo) Swati Swedish Tagalog Taiwanese Sign Language Tajiki Tamil Tarascan Tatar Telugu Tetun Dili Thai Tigrinya Tiv Tlapanec Tojolabal Tok Pisin Tongan Totonac Tshiluba Tsonga Turkish Turkmen Tuvaluan Twi Tzeltal Tzotzil Ukrainian Urhobo Uzbek Uzbek (Roman) Venda Venezuelan Sign Language Vietnamese Waray-Waray Wolaita Xhosa Yoruba Zambian Sign Language Zande Zapotec (Isthmus) Zimbabwe Sign Language Zulu vakaViti\n“Moni dau veikauaitaki, ia me kua ni caka ena vosakudrukudru.”—1 PITA 4:9.\nSERE: 100, 87\nNA CAVA O NANUMA ME BALETA . . .\nna veikauaitaki ena ivavakoso?\nna ka meda cakava nida dau veikauaitaki?\nnoda sega ni leqataka vakasivia na veisureti?\n1. E vakacava tu na nodra bula na lotu vaKarisito ena imatai ni senitiuri?\nE VOLAVOLA tiko na yapositolo o Pita ena loma ni 62 kei na 64 G.V., vei ira na tiko vulagi era “veiseyaki tu e Ponito, Kalatia, Kapatosia, Esia, kei Picinia.” (1 Pita 1:1) E vinakati mera vakayaloqaqataki, mera dusimaki tale ga na ivavakoso e Esia Lailai era duikaikai. Era dau tusaqati ra qai vosavakacacataki. E “katakata” sara ga na nodra ‘vakatovolei.’ Levu sara na veika dredre era donuya. E vola o Pita: “Sa roro mai na icavacava ni ka kece.” Io ni bera ni oti e tini na yabaki, sa na cava na ivakarau ni bula vakaJiu ena dua na veivakarusai vakaloloma. Ia era na vukei vakacava na lotu vaKarisito mera vosota na gauna dredre qori?—1 Pita 4:4, 7, 12.\n2, 3. Na cava e uqeti ira kina na tacina o Pita mera dau veikauaitaki? (Raica na imatai ni iyaloyalo.)\n2 E uqeti ira tale ga na tacina o Pita: “Moni dau veikauaitaki.” (1 Pita 4:9) Na vosa “veikauaitaki” e kena ibalebale vaKirisi nodra “marautaki se lomani na vulagi.” Dikeva ni uqeti ira na tacina lotu vaKarisito o Pita mera “kauaitaki” ira era veikilai, era sa dau veimaliwai tiko. Ena yaga vakacava nodra dau veikauaitaki?\n3 Macala ga nira na veivolekati. Vakasamataki iko mada. O marautaka nomu sureti ina dua na vale? O dau marau ni o vakananuma lesu na gauna va qori? Vakacava ni o veisureti, o dau volekati ira kina eso ena ivavakoso? Noda dau kauaitaki ira na tacida eda kilai ira vinaka kina ena so tale na sala. E vinakati vei ira na lotu vaKarisito ena gauna i Pita mera veivolekati ni sa qai ca tiko ga na ituvaki. Dodonu tale ga meda va qori na lotu vaKarisito ena “iotioti ni veisiga qo.”—2 Tim. 3:1.\n4 Eda na vakaraitaka vakacava noda “dau veikauaitaki?” Eda na walia vakacava na veika e dau vakalatilati ena noda veikauaitaki? Na cava mo cakava ni o sureti?\nNA KA MEDA CAKAVA NIDA DAU VEIKAUAITAKI\n5. Eda na veikauaitaki vakacava ena soqoni vaKarisito?\n5 Ena soqoni: Eda dau kidavaki ira kece na tiko ena soqoni vaKarisito nira sureti meda mai kana vata vakayalo. E itaukei ni soqo o Jiova kei na nona isoqosoqo. (Roma 15:7) Nira gole mai na ka vou, eda itaukei tale ga ni soqo. Vakacava mo kidavaki ira, kua ni kauaitaka nodra isulusulu se kedra irairai. (Jeme. 2:1-4) Ke dua e sureti yani qai sega ni dua e vosa vua, vakacava mo kerei koya mo drau dabe vata? De dua ena marautaka ni o vukei koya me vakamuria tiko na porokaramu, me cega tale ga na tikinivolatabu. E gauna vinaka qori me vakaraitaki kina noda “dau veikauaitaki.”—Roma 12:13.\n6. O cei meda dau kauaitaka sara ga e liu?\n6 Veisureti ena kana se so tale: Ena gauna vakaivolatabu era dau veikauaitaki nira veisureti ina kana ena nodra vale. (Vkte. 18:1-8; Dvei. 13:15; Luke 24:28-30) Nodra veisureti qori era veimaliwai voleka kina, ra veiyaloni tale ga. Ia o cei meda dau kauaitaka sara ga va qori e liu? O ira eda dau veimaliwai wasoma, wili kina o ira na tacida ena ivavakoso. Ni yaco na ituvaki dredre o ira ga qori eda na veivukei. Eda vinakata gona meda dau veiyaloni, me dei tiko noda veitokani. Vakasakiti kina na ka e cakava na iLawalawa Dauvakatulewa ena 2011, ni veisautaka na gauna e vulici kina na Vale ni Vakatawa e Peceli mai Merika, me sa tekivu ni sivi na ono ena tinikalima na miniti, mai na kena e dau muri tiko e liu ena vo e tinikalima na miniti me vitu na kaloko. Na vuna? E vakarogoi ni kena inaki me rawa nira veisureti na lewe ni vuvale e Peceli ni oti totolo na vuli se ciqoma na veisureti. So tale na valenivolavola ni tabana era sa muria na ituvatuva qori. Era veivolekati kina e levu e Peceli.\n7, 8. Eda na kauaitaki ira vakacava na vulagi e lesi ira na isoqosoqo i Jiova mera veisiko?\n7 E gauna vinaka meda dau vakaraitaka kina na veikauaitaki nira mai vunau eso na vulagi, ra veisiko na ivakatawa ni tabacakacaka, kei ira na mata mai na valenivolavola ni tabana. (Wilika 3 Joni 5-8.) E rawa ni vakarautaki na kakana se so tale na ka. Vakacava o rawa ni vakaitavi kina?\n8 E nanuma lesu e dua na tacida yalewa mai Merika: “Keirau dau sureta e levu e veiyabaki nira mai vunau kei watidra. Dau talei na gauna kece qori, e marautaki, vakauasivi ni veiuqeti vakayalo. Keitou sega ni veivutunitaka.”\n9, 10. (a) O cei tale mera kauaitaki? (b) E rawa nira veivuke o ira e sega ni vinaka sara nodra vale? Vakamacalataka.\n9 So tale mera kauaitaki: Ena gauna makawa era dau kauaitaki na vulagi nuitaki nira vakaicilitaki. (Jope 31:32; Fmon. 22) E vinakati tale ga qori ena noda gauna qo. Era dau vinakata na ivakatawa ni tabacakacaka mera vakaicilitaki nira veisiko tiko ena dua na ivavakoso. Era dau vinakata tale ga na icili na vuli ena koronivuli e vakarautaka na isoqosoqo, vaka kina o ira na lewe ni tarataravaki. Na leqa tubukoso tale ga e dau vakacacani kina nodra vale eso, ra qai vinakata mera vakaicili toka ena dua na vanua me yacova ni sa tara tale nodra vale. Meda kua ni nanuma ni o ira ga na vakavale vinaka mera veivuke, de dua era sa dau cakava tiko qori ena levu na gauna. Ia vakacava o rawa ni dolava na nomu vale, kevaka mada ga e sega ni vinaka sara?\n10 E nanuma vinaka e dua na tacida tagane e Sauca Korea nona vakaicilitaki ira na tiko ena dua na vuli e vakarautaka na isoqosoqo. E vola: “Au a lomalomarua ni keirau se qai vakawati ga, e ka lailai tale ga neirau vale. Ia dua na gauna marautaki na neirau vakaicilitaki ira na gonevuli. Ni keirau se qai vakamau ga, keirau vulica kina ni rawa nida mamarau na veiwatini nida qaravi Jiova qai sauva vata na isausau vakayalo.”\n11. Na cava mera kauaitaki kina na toki vou yani?\n11 Ira na vou ena ivavakoso: Ena rairai toki yani ena nomu yalava e dua se so na vuvale. De ra lai veiqaravi ena vanua e vinakati kina na veivuke. So tale ga na painia era rairai mai veivuke ena ivavakoso. Ena vou toka vei ira na itikotiko, ivavakoso, de dua na vosa kei na ivakarau ni bula. Ni o sureti ira ina dua na kana, ka ni veivakamarautaki se mera gade yani, ena so kina nodra itokani vou, era na sega ni vulagi ena vanua vou era toki kina.\n12. Na ivakaraitaki cava e laurai kina ni sega ni vinakati me caka sara tu e dua na kakana levu nida veikauaitaki?\n12 Na noda dau veikauaitaki e sega ni tukuni me caka sara tu e dua na kakana levu. (Wilika Luke 10:41, 42.) Ni vakananuma tiko na itekitekivu ni nona cakacaka vakadaukaulotu, e kaya e dua na tacida tagane: “Keirau se gone, lailai na ka keirau kila, keirau dau vakanananu tale ga i vale. Dua na yakavi, e vakanananu i vale o watiqu, e vaka me sega ni yaga noqu via veivuke. Rauta na veimama ni vitu, sa rogo na tukituki. E kauta mai e dua na gonevuli ni iVolatabu e tolu na moli. E via mai vakabula vei ira na vulagi daukaulotu. Keirau mani sureti koya i vale, soli sara vua e dua na bilo wai. Oti keirau caka ti kei na jokeliti katakata. Keirau se bera ni kila kina na vosa vakaSwahili, sega ni kila tale ga o koya na vosa vakavalagi. Ia na ka e yaco qori, keirau tekivu marautaka kina na neirau veitokani voleka kei ira na tacida ena vanua ya.”\nKUA NI LEQATAKA VAKASIVIA\n13. Na cava na yaga ni veikauaitaki?\n13 Vakacava e dau dredre mo veikauaitaki se veisureti? Ke vaka kina, o sa vakuai iko sara tiko ga ena veimaliwai vinaka kei na veitokani e dei. E dua na iwali vinaka ni galili na veikauaitaki. Ia o na rairai vakasamataka, ‘Cava era sega ni dau veisureti kina eso?’ De tiko e vica na vuna.\n14. Na cava eda rawa ni cakava ke sega na gauna se kaukaua meda vakadonuya na veisureti se meda veisureti?\n14 Gauna kei na kaukaua: Eda dau osooso vakalevu na dauveiqaravi i Jiova, levu tale ga na noda itavi. So era nanuma gona ni sega vei ira na gauna mera dau veikauaitaki se veisureti. Ke yaco sara tiko ga qori vei iko, e bibi mo dikeva tale mada na nomu ituvatuva. Vakacava, o rawa ni veisautaka eso na ka me tiko na gauna ke o sureti se o veisureti? E veiuqeti na iVolatabu mera dau veikauaitaki na lotu vaKarisito. (Iper. 13:2) E sega ni cala na kena dau vakayacori qori, e dodonu ga meda dau cakava. Ena vinakati mo vakalailaitaka eso na ka o dau cakava e sega ni bibi.\n15. Na cava era dau lomaleqataka eso me baleta na nodra veisureti?\n15 Nomu nanuma: Vakacava o dau via veisureti o qai nanuma ni o sega ni rawata? Eso era dau mamadua, era leqataka de balavu na veivosaki, ra qai logaloga ca na vulagi. So tale era nanuma ni lailai nodra ilavo, era na sega ni vakarautaka rawa na veika era cakava na kena vo ena ivavakoso. Ia nanuma tiko, e sega ni vinakati me dua na vale rairai vinaka sara, e bibi ga me savasava, me marautaki tale ga na tiko kina.\n16, 17. Na cava e rawa ni seavu kina nomu lomaleqataki ira na vulagi?\n16 Ke o lomaleqataki ira na vulagi, e levu tale ga era dau va qori. E kaya e dua na qase ni ivavakoso mai Peritania: “E rawa nida lomaleqa vakasivia nida vakarautaka na ka me baleti ira na vulagi. Ia na marau e vu mai na noda tokona na ka kece e veisemati kei na noda qaravi Jiova, e uasivia na lomaleqa qori. Au dau marautaka meu dabe qai veitalanoa kei ira na vulagi ni keimami gunu kofi.” Nanuma tiko ni dau yaga vakalevu noda kauaitaki ira na vulagi. (Fpai. 2:4) Era dau taleitaka e levu mera talanoataka na nodra bula. Nida soqo vata tiko, qori na gauna era dau via kila kina eso tale na veika me baleta na noda bula. E vola e dua na qase ni ivavakoso: “Nira dau gade mai vale na tacida ena ivavakoso, au kilai ira vinaka kina kei na nodra ivakarau ni bula, vakauasivi nodra mai kila na dina.” E dau vakavu marau na noda veikauaitaki ena loloma.\n17 E kaya e dua na tacida yalewa painia e dau vakaicilitaki ira na tiko ena vuli e vakarautaka na isoqosoqo: “Au leqataka vakalevu ni ka lailai ga na icili, e vakaiyaya makawa. Au lomavakacegu ena ka e tukuna na watina e dua e dauveivakavulici. E kaya ni gauna rau veiqaravi tiko kina vakaveiwatini ena cakacaka ni veisiko, dau taleitaki nodrau vakaicili ena nona vale e dua e matua vakayalo e sega ni vutuniyau, ia e dua ga nodratou isausau, na qaravi Jiova kei na bula rawarawa. Au nanuma kina na ka e dau tukuna o Na vei keitou na gone: ‘E vinaka na veleti kakana draudrau e tu vata kei na loloma.’” (Vkai. 15:17) Me uqeti iko mada ga na loloma ena nomu dau veikauaitaki, mo kua kina ni lomaleqataka e dua na ka.\n18, 19. Ena vukei iko vakacava na nomu dau veikauaitaki mo kua ni raicalataki ira kina na tacida?\n18 Nomu rai me baleta eso tale: Vakacava e tiko e dua ena ivavakoso drau sega ni dau veimaliwai vinaka? De totolo ga nomu raicalataki koya, rawa ni dede tale ga ke o sega ni saga mo drau veiyaloni. Na duidui qori e rawa ni vakadredretaka nomu nakita mo dau veikauaitaki. Se vakararawataki iko e dua ena gauna sa oti, o qai katona tiko ga.\n19 Ni o saga mo veimaliwai vinaka mada ga kei ira na meca, e vakatututaka na iVolatabu meda dau veikauaitaki. (Wilika Vosa Vakaibalebale 25:21, 22.) Na veikauaitaki e rawa ni vakaotia na nomudrau dau veimaliwai ca, kei na nomu cata tiko e dua. Ena votu kina nona itovo vinaka e dua tale, na itovo e raica o Jiova qai vakamuai koya mai ina ka dina. (Joni 6:44) Ke yavutaki ena loloma, na veisureti tawanamaki e rawa sara ga ni itekitekivu ni nomudrau veitokani. Ia o na vakadeitaka vakacava ni o yavutaka tiko qori ena loloma? Dua oya na nomu muria na veiuqeti ena Filipai 2:3: “Moni yalomalumalumu ena nomuni okati ira na kena vo mera uasivi kemuni.” Ena titobu na noda lomani ira na tacida, ena dina tale ga na noda veikauaitaki kei na veiuqeti nida raica mera uasivia noda vakabauta, vosota, doudou, se so tale na itovo vaKarisito.\nEra dau vakavakarau vinaka o ira na veisureti (Raica na parakaravu 20)\n20. Na cava meda dau doka kina na veisureti, na cava tale ga meda cakava?\n20 E taroga na daunisame o Tevita: “Kemuni Jiova, o cei me vulagi ena nomuni valelaca?” (Same 15:1) Ni taroga oti qori e vakamacalataka sara na itovo vakayalo e vinakata na Kalou me raica vei ira na nona vulagi. Dua oya meda dau dina ena noda vosa: “E dau dina ena nona vosa ni yalayala, veitalia ke vakaleqai kina.” (Same 15:4) Ke da sa vakadonuya e dua na veisureti, meda kua ni vakadaroya tu ga qai sega na kena yavu. De dua sa vakavakarau vinaka sara tu ga o koya e veisureti, qai maumau wale nona sasaga ni o sega ni yaco yani. (Maciu 5:37) Ia so na gauna era vakadaroya eso mera lako ina dua tale na veisureti e rairai vinaka cake. Vakacava e ivakaraitaki ni loloma kei na veidokai qori? Nida vakadonuya gona e dua na veisureti, eda na vakavinavinakataka mai vu ni lomada na veika e vakarautaka o koya e veisureti. (Luke 10:7) Ke mani yaco eso na ituvaki e tawanamaki sa ganita ga mo vakadarodaro, e ka vakayalololoma, e veinanumi tale ga ni o vakaraitaka vua vakatotolo.\n21. Na cava e vinaka kina meda dau doka na itovo ni dua na vanua?\n21 E bibi tale ga me dokai na itovo ni vanua eda tiko kina. Ena so na itovo vakavanua ke gole yani eso era sega ni sureti era na marautaki ga, ia so tale na vanua ena vinakati me tuvanaki rawa. Ena so mada ga na vanua o ira na veisureti era na vakarautaka na kena e vinaka duadua vei ira na sureti mera vakaraitaka nodra dokai ira, qai muri na vuvale kei na so tale. So na vanua, era dau vakaligaliga yani na sureti, so tale era marau na veisureti mera kua ni vakaicolacolataki na sureti. Eso na vanua e dau kena ivakarau mera sega ni ciqoma na imatai kei na ikarua ni veisureti, ia ena so tale na vanua ena rarawataki ke sega ni ciqomi na veisureti. Meda dau saga gona meda vakamarautaki ira na sureti keda.\n22. Na cava e bibi kina meda “dau veikauaitaki”?\n22 E matata vinaka ni “sa roro [tiko] mai na icavacava ni ka kece.” (1 Pita 4:7) Eda vakarau raica qo na veivakararawataki levu e se bera vakadua ni vakilai e vuravura. Ni sa voleka sara tiko ga mai na gauna qori, e vinakati meda lomani ira vakalevu na tacida vakayalo. Sa qai bibi ga nikua na ivakasala i Pita vei ira na lotu vaKarisito: “Moni dau veikauaitaki,” qo na itovo marautaki, e vinakati vakalevu qai sega ni oti rawa.—1 Pita 4:9.\niMeli iMeli Meda Dau Veikauaitaki Vakalevu!


Vukei Ira na “Vulagi” Mera “Qaravi Jiova ena Marau” | Vulici\nNa Vale ni Vakatawa (iTabataba e Vulici) | Me 2017\nWILIKA ENA VOSA Afrikaans Albanian American Sign Language Amharic Angolan Sign Language Arabic Argentinean Sign Language Armenian Armenian (West) Australian Sign Language Aymara Azerbaijani Azerbaijani (Cyrillic) Bashkir Bassa (Cameroon) Bengali Bicol Bolivian Sign Language Boulou Brazilian Sign Language British Sign Language Bulgarian Catalan Cebuano Chichewa Chilean Sign Language Chinese (Yunnanese) Chinese Cantonese (Simplified) Chinese Cantonese (Traditional) Chinese Mandarin (Simplified) Chinese Mandarin (Traditional) Chinese Sign Language Chitonga Chitonga (Malawi) Chitumbuka Chiyao Chuvash Cibemba Cinyanja Colombian Sign Language Croatian Cuban Sign Language Czech Czech Sign Language Dangme Danish Digor Douala Dutch Ecuadorian Sign Language Efik English Estonian Ewe Filipino Sign Language Finnish Finnish Sign Language Fon French French Sign Language Ga Georgian German German Sign Language Greek Greek Sign Language Guarani Gujarati Gun Haitian Creole Hausa Hebrew Hiligaynon Hindi Hiri Motu Hungarian Hungarian Sign Language Ibanag Icelandic Igbo Iloko Indian Sign Language Indonesian Indonesian Sign Language Isoko Italian Italian Sign Language Japanese Japanese Sign Language Jula Kabiye Kamba Kannada Kenyan Sign Language Kikaonde Kikuyu Kiluba Kinyarwanda Kirghiz Kiribati Kirundi Kisonge Kongo Korean Korean Sign Language Kurdish Kurmanji Kurdish Kurmanji (Caucasus) Kurdish Kurmanji (Cyrillic) Kwangali Kwanyama Latvian Lingala Lithuanian Luganda Lunda Luo Luvale Macedonian Malagasy Malay Malayalam Mambwe-Lungu Marathi Marshallese Maya Mbunda Mexican Sign Language Mingrelian Mongolian Moore Motu Myanmar Ndebele Ndebele (Zimbabwe) Ndonga Nepali Norwegian Nzema Okpe Oromo Ossetian Otetela Pangasinan Papiamento (Curaçao) Paraguayan Sign Language Persian Peruvian Sign Language Polish Polish Sign Language Ponapean Portuguese (Brazil) Portuguese Sign Language Punjabi Quebec Sign Language Quechua (Bolivia) Romanian Romanian Sign Language Russian Russian Sign Language Samoan Sango Sepedi Serbian (Cyrillic) Serbian (Roman) Sesotho (Lesotho) Sesotho (South Africa) Setswana Shona Sidama Silozi Sinhala Slovak Slovak Sign Language Slovenian Solomon Islands Pidgin Spanish Spanish Sign Language Sranantongo Swahili Swahili (Congo) Swati Swedish Tagalog Taiwanese Sign Language Tajiki Tamil Tatar Telugu Tetun Dili Thai Tigrinya Tiv Tok Pisin Tongan Tshiluba Tsonga Turkish Turkmen Tuvaluan Twi Tzotzil Ukrainian Urhobo Uzbek Venda Venezuelan Sign Language Vietnamese Waray-Waray Welsh Wolaita Xhosa Yoruba Zande Zapotec (Isthmus) Zimbabwe Sign Language Zulu vakaViti\nVukei Ira na “Vulagi” Mera “Qaravi Jiova ena Marau”\n“E taqomaki ira na tiko vulagi o Jiova.”—SAME 146:9.\nSERE: 17, 109\nNa ka dredre cava era sotava e levu na isenivalu?\nEda na vukei ira vakacava na isenivalu ena ka era gadreva vakalevu?\nNa cava meda nanuma tiko nida vunau vei ira na isenivalu?\n1, 2. (a) Na ka dredre cava era sotava tiko na tacida? (b) Na taro cava e basika kina?\nE KAYA e dua na tacida tagane o Lije: “Keitou a tiko vakavuvale ena dua na soqo ni tabacakacaka nira tekivu veivaluvaluti na lewenivanua e Burundi. Keitou raica nodra veiciciyaki na tamata kei na veivanavanai. Keitou mani dro kina vakavuvale, o rau noqu itubutubu kei keitou na le 11 na veitacini ena isulu ga keitou tokara tu. So vei keitou e dro bula ina keba ni isenivalu e Malawi, sivia na 1,600 na kilomita. Na kena vo era veituyaki.”\n2 E laurai e vuravura raraba ni sa sivia na 65 na milioni era dau dro mai na nodra vanua ena vuku ni ivalu se nira vakacacani, qo e iwiliwili levu duadua me volatukutukutaki. * Era wili tiko kina e vica vata na udolu na iVakadinadina i Jiova. Levu e mate na wekadra, e kau tani tale ga e levu nodra iyau. Na ka dredre cava tale era sotava? Eda rawa ni vukei ira vakacava na tacida qori mera “qaravi Jiova ena marau” nira sotava na ka dredre? (Same 100:2) Ena rawa ni vuavuaivinaka vakacava noda vunau vei ira na isenivalu era se sega ni kilai Jiova?\nNA KA ERA SOTAVA NA ISENIVALU\n3. Era isenivalu vakacava o Jisu kei na levu na nona tisaipeli?\n3 Ni vakasalataki Josefa oti ga na agilosi i Jiova ni via vakamatei Jisu tiko o Tui Eroti, ratou dro vakaveitamani i Ijipita me ratou lai tiko kina vakaisenivalu. Ratou lai tiko e kea me yacova ni mate o Eroti. (Maciu 2:13, 14, 19-21) Oti tale e tini na yabaki, ra “dui se kece ina veivanua e Jutia kei Samaria” na nona tisaipeli taumada o Jisu nira vakacacani. (Caka. 8:1) Sa raica rawa tu o Jisu nira na vakasaurarataki eso na nona imuri mera biuta na nodra vale mera dro. E kaya: “Ke ra vakacacani kemudou ena dua na koro, dou dro ina dua tale na koro.” (Maciu 10:23) Ia e sega ni rawarawa na dro ina dua tale na vanua.\n4, 5. E rivarivabitaki vakacava nodra bula na isenivalu nira (a) dro tiko? (b) tiko ena keba?\n4 E rawa ni rivarivabitaki nodra bula na isenivalu nira dro se tiko ena keba. E nanuma lesu o Gad, na taci Lije: “Vakamacawa neitou taubale tiko, keitou sivita e vica vata na drau na yagomate. Au se qai yabaki 12. E vuvuce na yavaqu, au qai tukuna me ratou biuti au tu ga mai. E qai keveti au o Ta ni sega ni vinakata meu biu tu mai meu qai sotavi ira na dau vakaduduile. E vukei keitou ena veisiga na neitou dau masu kei na neitou nuitaki Jiova, so na gauna keitou gunu maqo ga era tubu tu ena sala keitou muria voli.”—Fpai. 4:12, 13.\n5 Levu ena vuvale i Lije era qai vakayabaki tu ena keba ni isenivalu e vakarautaka na Matabose kei Vuravura. Ia se rivarivabitaki tiko ga nodra bula e kea. E kaya o Lije, sa veiqaravi tiko vakaivakatawa ni tabacakacaka nikua: “Levu era sega ni cakacaka. Nodra cakacaka ga na kakase, gunu, veimauilavo, butako, qai vakasisila nodra bula.” E vinakati gona vei ira na iVakadinadina ena keba mera vakaitavi vakalevu ena ka e dau caka ena ivavakoso mera kua kina ni temaki. (Iper. 6:11, 12; 10:24, 25) Era vakayagataka vinaka na gauna mera kaukaua tiko ga kina vakayalo, levu era dau painia. E donu tiko ga nodra rai nira cakava qori, ra qai vakasamataka nodra dau veilakoyaki voli ena vanua talasiga na Isireli, nira na qai lako tani ga mai na keba.—2 Kor. 4:18.\n6, 7. (a) E uqeti ira vakacava na lotu vaKarisito na nodra “lomana na Kalou” mera kauaitaki ira kina na tacidra era vakaleqai? (b) Tukuna e dua na kena ivakaraitaki.\n6 E uqeti keda na ‘loloma ni Kalou’ meda dau lomani ira eso tale, vakauasivi o ira na vakaloloma tu na kedra ituvaki. (Wilika 1 Joni 3:17, 18.) Ni rivarivabitaki na nodra bula na lotu vaKarisito e Jutia ena imatai ni senitiuri ni yaco na lauqa, e tuvanaka sara na ivavakoso mera vukei. (Caka. 11:28, 29) Rau uqeti ira na lotu vaKarisito na yapositolo o Paula kei Pita mera dau veikauaitaki. (Roma 12:13; 1 Pita 4:9) Eda dau marautaki ira na tacida vaKarisito mai vanuatani, sa qai bibi sara meda kauaitaki ira eda vakabauta vata ni rivarivabitaki nodra bula se ra vakacacani ena vuku ni nodra vakabauta!—Wilika Vosa Vakaibalebale 3:27. *\n7 Dua na gauna tiko ga qo e vica vata na udolu na iVakadinadina i Jiova—wili kina na tagane, yalewa, kei na gone—era dro mai na veivaluvaluti kei na veivakacacani ena yasayasa vakatokalau kei Ukraine. E ka ni rarawa ni so era mate kina. Ia levu ga era vakaicilitaki vei ira na tacidra vakayalo ena veivanua tale eso e Ukraine, era veivakaicilitaki tale ga e levu na mataveitacini e Rusia. Ena vanua ruarua qori, era tawaveitovaki ena veika vakapolitiki, ra “sega ni vakavuravura,” ra qai gumatua tiko ga ni “tukuna yani na itukutuku vinaka.”—Joni 15:19; Caka. 8:4.\nVAQAQACOTAKA NODRA VAKABAUTA\n8, 9. (a) Na veika dredre cava era dau sotava na isenivalu ena vanua vou era dro kina? (b) Na cava meda yalovosovoso kina ni vukei ira?\n8 Eso era veitokiyaki tiko ga ena nodra vanua, ia so tale era dro ina vanua vou ra qai sega ni matau ena veika era sotava kina. De vakarautaka na matanitu eso na kakana, isulu kei na vale, ia ena sega kina na kakana era matau kina. Ke ra cavutu mai na veivanua katakata, ena rairai dredre vei ira na draki batabata ena imatai ni gauna ra qai sega ni kila na isulu veiganiti mera tokara. Ke ra lako mai ena lomanivanua, era na rairai sega ni kila na ivakavakayagataki ni iyaya vovou sa tu nikua.\n9 So na matanitu e dau tuvanaka na porokaramu mera vukei kina na isenivalu mera vakamatauni ira ena dua tale na vanua. Ia e levu na gauna ena namaki nira sa na rawa ni qaravi ira ga ni oti e vica na vula. E sega ni dau rawarawa na veiveisau va qori. Vakasamataka mo saga mo vulica ena dua ga na gauna na vosa vou, kila na lawa vovou, ka e namaki me baleta na itovo, vakayagataki vinaka ni gauna, saumi ivakacavacava kei na bili, lai vuli kei na nodra tuberi na gone! Vakacava o rawa ni yalovosovoso qai veidokai ni vukei ira na tacida era sotava na ituvaki qori?—Fpai. 2:3, 4.\n10. Eda na vaqaqacotaka vakacava na nodra vakabauta na tacida era isenivalu era se qai yaco ga mai? (Raica na imatai ni iyaloyalo.)\n10 Era dau vakadredretaka tale ga ena so na gauna na vakailesilesi ni matanitu nodra veitaratara na tacida era isenivalu kei na ivavakoso. So na isoqosoqo era veivakarerei nira na sega ni veivuke se sega ni vakarurugi ira na tacida ke ra vakasuka na cakacaka ena vinakati kina mera calata na soqoni. E vica gona na tacida era soro koso nira rere ra qai rawai totolo. E bibi kina meda lai sotavi ira vakatotolo na tacida era isenivalu nira se qai yaco ga mai. Mera vakila nida kauaitaki ira. Na noda lomani ira kei na noda vukei ira ena vaqaqacotaka nodra vakabauta.—Vkai. 12:25; 17:17.\n11. (a) Na cava na imatai ni ka me vakarautaki vei ira na isenivalu? (b) Mera vakavinavinaka vakacava na isenivalu?\n11 Nira se qai yaco yani na tacida de vinakati meda vakarautaka vei ira na kakana, isulu, kei na so tale na ka era na gadreva. * Na ka lalai mada ga eda cakava, me vaka na kena soli vua e dua na tacida tagane na neketai ena vaka e dua na iloloma levu. Ke ra dau vakavinavinaka na isenivalu, ra qai sega ni lavaka tale vakasivia na ka, era na vakila na marau ni soli ka o ira na veivuke tiko. Ia ke ra sa bula tu ga na isenivalu ena nodra loloma eso tale, era na sega ni dokai kina, ena vakaleqa tale na nodra veiwekani kei ira na tacida. (2 Ces. 3:7-10) Macala ga nira vinakata dina mera vukei.\nEda na vukei ira vakacava na mataveitacini era isenivalu? (Raica na parakaravu 11-13)\n12, 13. (a) Eda na vukei ira vakacava na isenivalu? (b) Tukuna e dua na kena ivakaraitaki.\n12 E sega ni vinakati sara vakalevu na ilavo mera vukei kina na isenivalu, vakabibi ga na noda gauna kei na veikauaitaki. E rawa ni ka lalai mada ga me vaka nodra vukei mera kila na vakayagataka na sala ni veitosoyaki, mera volia na kakana bulabula e sau lailai, se iyaya me vaka na misini ni culacula se ikoti mera rawa ilavo kina. E bibi sara nodra vukei mera vakaitavi vakalevu ena ivavakoso vou era lewena. Ke rawa dau vakavodoki ira ina soqoni. Vakamacalataka tale ga vei ira na sala era rawa kina ni vosa vei ira na tamata ena yalava me baleta na itukutuku ni Matanitu ni Kalou. Dau kauti ira ina cakacaka vakaitalatala.\n13 Ni ratou yaco yani ena keba ni isenivalu e va na itabagone, era veivuke na qase mera vakavulici ratou ena draiva, taipa, kena volai tale ga na ivola na kedratou itukutuku me ratou kere cakacaka kina, kei na nodratou tuva na gauna me ratou qaravi Jiova kina vakavinaka. (Kala. 6:10) Sega ni dede ratou sa painia kece. Na veidusimaki qori, kei na nodratou sasaga ga me ratou sauva na isausau vakayalo, ratou toso vinaka kina, ratou sega tale ga ni rawai ena ituvaki ca i Setani.\n14. (a) Na veitemaki cava mera vorata na isenivalu? (b) Tukuna e dua na kena ivakaraitaki.\n14 Me vakataki ira na vo ni lotu vaKarisito, ena vinakati vei ira na isenivalu mera vorata na veitemaki ni iyau me kua ni lai vakaleqa nodra veiwekani kei Jiova. * E nanuma vinaka o Lije, a tukuni taumada, kei ratou na tacina nona dau vakavulici ratou o tamadratou me baleta na vakabauta ena gauna mada ga ratou dro tiko kina. “E kolotaka yadudua na veika keitou sega ni gadreva. Ni sa lala ga na kato, e taura cake ena dredre qai kaya mai: ‘Dou sa raica? Qo wale sara ga na ka me tiko vei kedatou!’”—Wilika 1 Timoci 6:8.\nKA MERA VUKEI KINA VAKALEVU\n15, 16. Eda na vukei ira vakacava na isenivalu ena nodra bula (a) vakayalo? (b) kei na lomadra?\n15 E bibi sara mai na veika vakayago na kena kauaitaki na nodra bula vakayalo kei na lomadra na isenivalu. (Maciu 4:4) Era rawa ni veivuke na qase ni ivavakoso me soli vei ira na ivola ena nodra vosa, ra vukei tale ga mera veitaratara kei ira na tacida e tautauvata na nodra vosa. Levu na isenivalu era sa yawaki ira tu na nodra vuvale era dau veivolekati, itikotiko, kei na ivavakoso. Ena vinakati mera vakila na loloma i Jiova kei ira na nodra itokani lotu vaKarisito. Ke sega era na rawa ni volekati ira kina na wekadra era sega ni tiko ena dina, se o ira na veikilai makawa. (1 Kor. 15:33) Nida vukei ira mera vakila nira ciqomi ena ivavakoso, eda sa duavata kina kei Jiova ni “taqomaki ira na tiko vulagi.”—Same 146:9.\n16 Me vakataki Jisu kei na nona vuvale, era sega ni rawa ni lesu ina nodra vanua na isenivalu se o ira era dro mai ke se veiliutaki tiko ga o koya a vakasaurarataki ira. Kena ikuri, me vaka e kaya o Lije, “levu na itubutubu era raica sara ga nodra kucuvi se vakamatei na wekadra era sega ni via kauti ira lesu kina na luvedra.” Mera vukei na tacida era vakila na bula qori, o ira na tacida era tiko ena vanua era gole yani kina na isenivalu mera ‘kauaitaki ira na vakaleqai, mera veilomani vakaveitacini, mera yalomalumalumu tale ga.’ (1 Pita 3:8) Nira dau vakacacani na isenivalu, eso gona sa ra dau galu tu ga, ra madua na veitalanoataka nodra rarawa, vakauasivi nira tiko na luvedra. Tarogi iko mada, ‘Keu tiko ena kedra ituvaki, cava au vinakata mera cakava vei au na tamata?’—Maciu 7:12.\nVUNAU VEI IRA NA SEGA NI IVAKADINADINA\n17. E vakacegui ira vakacava na isenivalu na noda vunau?\n17 E levu na isenivalu nikua era cavutu mai na vanua e vakadredretaki tu kina na noda cakacaka. Eda vakavinavinakataki ira gona na iVakadinadina gugumatua era kauaitaki ira na isenivalu, ni vica vata na udolu era se qai rogoca vakadua na “vosa ni Matanitu.” (Maciu 13:19, 23) Levu vei ira na “bikai voli ena icolacola bibi” era vakacegui vakayalo ena noda soqoni, ra qai kaya ni “tiko dina kei kemuni na Kalou.”—Maciu 11:28-30; 1 Kor. 14:25.\n18, 19. Eda na vakaraitaka vakacava na yalomatua nida vunau tiko vei ira na isenivalu?\n18 O ira na vunau vei ira na isenivalu mera “qaseqase” ra “yalomatua” tale ga. (Maciu 10:16; Vkai. 22:3) Vakarogoca matua na veika era kauai kina, ia kua ni veitalanoataka na ka vakapolitiki. Muria na ivakasala mai na valenivolavola ni tabana kei ira na veiliutaki tiko vakamatanitu, kua ni cakava na ka o rawa ni vakaleqai ira tale kina eso. Vulica, doka tale ga nodra lotu na isenivalu, kei na veika e dau vakavu veivosaki me baleta nodra itovo ni bula. Kena ivakaraitaki, ena so na vanua e dau kauaitaki sara vakabibi me rakorako nodra isulu na yalewa. Koya gona, ni o lai cakacaka vakavunau, tokara na isulu o na sega ni vakalewai kina.\n19 Me vaka na kai Samaria ena ivakatautauvata i Jisu, eda via vukei ira tale ga na rarawa tu, okati kina o ira na sega ni iVakadinadina. (Luke 10:33-37) Na sala vinaka duadua me caka kina qori oya na kena tukuni vei ira na itukutuku vinaka. E kaya e dua na qase e vukei ira e levu na isenivalu: “E bibi me vakaraitaki sara ga e liu vei ira ni noda inaki na iVakadinadina i Jiova, oya mera vukei vakayalo, sega ni vakayago. Ke sega, era na rawa ni kaya eso nida via rawaka ga.”\nMARAUTAKI NA KA E YACO\n20, 21. (a) E yaga vakacava noda vakaraitaka na loloma vaKarisito vei ira na isenivalu? (b) Cava eda na veivosakitaka ena ulutaga e tarava?\n20 E dau yaga na noda vakaraitaka na loloma vaKarisito vei ira na “vulagi.” A dro e dua na tacida yalewa, o Alganesh, kei na ono na luvena lalai ena vuku ni veivakararawataki e Eritrea. Ni oti e walu na siga nodratou takosova tiko na vanua dravuisiga, eratou yaco yani e Sudan. E kaya: “Era kauaitaki keitou na mataveitacini e kea me vaka ga keitou wekadra, ra vakarautaka na kakana, isulu, icili kei na sala ni veitosoyaki. O cei tale e rawa ni vakacurumi ira na vulagi ina nodra vale ni dua vata ga na Kalou era qarava tiko? O ira ga na iVakadinadina i Jiova!”—Wilika Joni 13:35.\n21 Ia vakacava o ira na gone era salavata yani kei na nodra itubutubu nira isenivalu, wili kina eso tale era curu vanua? Ena veivosakitaki qori ena ulutaga tarava, eda na vulica kina na sala meda vukei ira mera qaravi Jiova tale ga ena marau.\n^ para. 2 Eda na vakayagataka tiko na matavosa “isenivalu” ena ulutaga qo me dusi ira na dro mai na iyalayala ni dua na vanua se nodra vanua ena vuku ni veivaluvaluti, vakacacani se tatara ni leqa tubukoso. E vakamacalataka na isoqosoqo e dau raici ira na isenivalu na UNHCR (United Nations High Commissioner for Refugees), ni “1 mai na veiya113 na tamata” e vuravura raraba era “dro ina dua tale na vanua.”\n^ para. 6 Raica na ulutaga ‘Ni Dau Kauaitaki Ira na Vulagi’ ena Vale ni Vakatawa ni Okotova 2016, t. 8-12.\n^ para. 11 Nira yaco ga yani na isenivalu, mera vakayagataka sara na qase ni ivavakoso na veidusimaki ena ivola iSoqosoqo e Cakava na Loma i Jiova, wase 8, parakaravu 30. Era rawa ni tarai ira na ivavakoso na qase nira veitaratara kei na nodra valenivolavola ni tabana nira vakayagataka na jw.org. Ni se bera ya, era rawa ni maqosa ni taro ena ivavakoso e lewena o koya e isenivalu me kilai kina na kena ituvaki vakayalo.\n^ para. 14 Raica na ulutaga “Sega ni Rawa Nida Qarava e Rua na Turaga” kei na “Meda Yaloqaqa—E Noda iVukevuke o Jiova!” ena Vale ni Vakatawa ni Epereli 15, 2014, t. 17-26.\niMeli iMeli Vukei Ira na “Vulagi” Mera “Qaravi Jiova ena Marau”\nVukei Ira na Luvedra na “Vulagi”\nITALANOA NI NONA BULA Au Sega ni tu Suka Niu Galu\nMe Kua ni Batabata na Nomu Loloma\n“O Cei o Lomana, o Yau se na ka Era tu Qo?”\nNona Vukei Ira na Tacina o Keio\nMarautaki ni Rawarawa na Bula\nVANUA E MAROROI KINA NA KEDA ITUKUTUKU MAKAWA “Keimami sa Qai Gumatua ga Vakalevu Salavata kei na Loloma”\nText Sala me download kina na ka e tabaki NA VALE NI VAKATAWA (ITABATABA E VULICI) Me 2017\niMeli iMeli NA VALE NI VAKATAWA (ITABATABA E VULICI) Me 2017\nNA VALE NI VAKATAWA (ITABATABA E VULICI) Me 2017


Na Kedra I Wiliwili, chapter 6 of the Fijian Bible - with audio narration\nSa qai vosa na Kalou vei Mosese ka tukuna,\n2 "Mo vosa vei ira na luvei Isireli ka vaka: 'Kevaka sa vakacabora e dua na i madrali e dua na tagane se dua na yalewa, me sa vosa bubului kina me sa Tawasei, me tawasei koya kina vua na Kalou,\n3 'Me qai tawasei koya mai na gunu waini kei na vei yaqona tale eso, me qai gunuva ga o koya na vakabulagitaki ka caka mai na so tale na gunu; me kakua tale ga ni gunuva na wai wiwi se kania na vua ni vaini sa drokadroka se vakasigani.\n4 'Ena veisiga kece e tawasei kina, me kakua sara ga ni kania e dua na ka mai na vua ni vaini, na sorena se na kulina.\n5 'Ena veisiga yadudua ni nona bubului me sa tawasei, ena sega ni tara na uluna e dua na i koti ni ulu, me yacova ni sa vakacavari na siga e tawase kina me nona na Kalou, ena savasava o koya. Me qai laiva tikoga na drau ni uluna me tubu tiko me balavu.\n6 'Ena veigauna kece e tawase tiko kina o koya me nona na Kalou, me kakua sara ni torova yani e dua na yago ni mate.\n7 'Me kakua talega ni vakadukadukalitaki koya e matadrau na nona i tubutubu, ena vukudrau na tacina se ganena, ke rau mani mate, baleta na nona tawase, me nona na Kalou, sa toka sara ga oqori e uluna.\n8 'Na veisiga kecega ni nona tawase ena vakatabui me savasava tikoga vua na Kalou.\n9 'Ia kevaka e mani mate vakasauri e dua ena yasai koya sa tawase, ka sa mani vakadukara kina na uluna sa tabu tasi, me qai tasia laivi o koya na drau ni uluna ena siga ni nona vakasavasavataki, ena kavitu ni siga me qai tasia laivi kina.\n10 'Ena i ka walu ni siga me qai kauta mai e rua na soqe se rua na ruve gone vua na bete, ki na katuba ni vale ni veitavaki;\n11 'Me na vakacabora na bete e dua mei soro ni valavala ca kei na kenai karua mei soro e vakamai, ka me vakacabori me baleti koya, ni sai valavala ca o koya e na vuku ni yago ni mate; ka na vakasavasavataka talega na uluna ena siga vata ga o ya.\n12 'Ena vakatabuya o koya vei Jiova na veisiga kece e tawase tiko kina, ka me kauta mai e dua na luve ni sipi tagane ka se qai yabaki dua mei soro ni caka cala, ia na veisiga ni nona tawase, me na qai kau mai o koya kina katuba ni vale ni veitavaki.\n13 'Sai koya oqo na lawa me baleti ira sa tawasei ira, ni sa mai vakayacori oti na veisiga ni nona tawase, me na qai kau mai o koya ki na katuba ni vale ni veitavaki.\n14 'Me na qai mai vakacabora na nonai madrali vei Jiova; dua na luve ni sipi tagane se qai yacova na yabaki dua ka se sega ni ca, mei soro kama, ka dua na sipi yalewa se qai yabaki dua sa sega ni ca mei soro ni valavala ca, ka dua na sipi mei soro ni veivinakati,\n15 'Me dua na kato ni madrai ka sega ni vakatubu, na keke e caka ena valawa vulavula makare ka veiwaki kei na waiwai, kei na keke mamare e so ka sega ni vakatubutaki ka lumuti e na waiwai, kei na madrali e laukana kei na kena e liviraki.\n16 'Ka na qai kauta mai na bete e na matai Jiova me vakacabora na nona i soro ni valavala ca kei na nona i soro kama;\n17 'Me qai vakacabora na sipi yalewa mei madrali ni veivinakati vei Jiova; vata kei na kato ni madrai sega ni vakatubu; ka na vakacabora talega na bete nai madrali laukana kei koya e liviraki.\n18 'Ia, o koya sa tawase tu me qai tasia na uluna ka vakatabui tu ena mata ni katuba ni vale ni veitavaki, ka me qai kumuna na drau ni uluna tabu ka biuta yani kina bukawaqa ena ruku ni madrali ni veivinakati.\n19 'Me qai taura na bete na vatuvatu ni taba ni sipi sa vakasaqari tu, kei na dua na keke sa sega ni vakatubutaki mai na kena kato, vata kei na dua na keke mamare sega ni vakatubu, ka biuta kina ligai koya sa tawase tu ni sa oti na nona tasia na uluna ka a tabu tu,\n20 'Ia, na bete ena qai yalovaka me wili mei soro e yalovaki e na matai Jiova; era na vakatabui ka savasava vua na bete, kei na serena na i soro e yalovaki kei na saga ni madrali e lavelaveti. Ni oti oqo e sa na qai rawa vua sa tawase tu me gunu waini.'\n21 "Sai koya oqo na lewa e vauci koya sa tawase tu ka bubului kina vua na Kalou me tawasei koya, kei na veika tale e so, e rawa ni vakaitavi kina na ligana; me vaka na bubului e a cakava, e dodonu kina vua me vakayacora me vaka sara ga na lawa ni nona tawasei."\n22 Sa vosa tale na Kalou vei Mosese ka tukuna;\n23 "Mo vosa vei Eroni kei rau na luvena, ka vaka, 'Oqo na i valavala mo dou vosa vakalouvinakataki ira kina na luvei Isireli, Tukuna vei ira:\n24 "Me vakalouvinakataki kemuni o Jiova, ka maroroi kemuni;\n25 "Me cilavi kemuni nai serau ni mata i Jiova, ka me yalololoma talega vei kemuni;\n26 Me laveta cake o Jiova na Nona veivakadonui vei kemuni Ka me vakacegui kemuni."'\n27 "Me rawa kina ni ra toqa na Yacaqu ena kedra maliwa na luvei Isireli, ka'u na vakalouvinakataki ira."


Na Cava Meda Dau Dina Kina? | Ra Taroga na iTabagone\nWILIKA ENA VOSA Afrikaans Albanian Amharic Arabic Arabic (Lebanon) Armenian Azerbaijani Azerbaijani (Cyrillic) Bislama Brazilian Sign Language Bulgarian Cebuano Chichewa Chinese Cantonese (Simplified) Chinese Cantonese (Traditional) Chinese Mandarin (Simplified) Chinese Mandarin (Traditional) Chitonga Croatian Czech Danish Dutch English Estonian Ewe Finnish Fon French Georgian German Greek Gun Haitian Creole Hausa Hebrew Hiligaynon Hindi Hindi (Roman) Hungarian Iban Igbo Iloko Indonesian Isoko Italian Japanese Kazakh Kazakh (Arabic) Kinyarwanda Kirghiz Kirundi Korean Lingala Lithuanian Macedonian Malagasy Malay Malayalam Maltese Myanmar Nepali Norwegian Ossetian Pangasinan Polish Portuguese (Brazil) Portuguese (Portugal) Romanian Russian Samoan Sepedi Serbian (Cyrillic) Serbian (Roman) Setswana Shona Sinhala Slovak Slovenian Spanish Swahili Swedish Tagalog Tatar Telugu Tetun Dili Thai Tiv Tsonga Turkish Twi Ukrainian Vietnamese Xhosa Yoruba Zulu vakaViti\nVuna era sega ni dau dina kina eso\nE yaga meda dau dina\nKa era tukuna nomu icaba\nNa vuravura nikua, sa sega ni raici vakabibi na dau dina. Eso era na rairai kaya:\n‘Keu tukuna na ka dina vei rau noqu itubutubu, au na rawa ni cudruvi.’\n‘Keu na kopi ena veitarogi qo, Au na pasi.’\n‘Keu na sega ni butakoca qo, Au na maroroi ilavo meu volia kina.’\n‘Na cava na kena leqa?’ eso era na rairai taroga. ‘Era sega ni dau dina na tamata kece, se vakacava?’\nKena isau, sega. Levu na itabagone nikua era vakabauta ni yaga meda dau dina, e tiko tale ga na vuna vinaka. E kaya na iVolatabu, “Na ka kece e kaburaka e dua ena tamusuka tale ga.” (Kalatia 6:7) Eda na tamusuka na ka eda tea, se mani vinaka se ca.\nKena ivakaraitaki, na ca ni lasu.\n“Au lasutaki tinaqu ni keirau dau veitalanoa kei na dua na cauravou. E kila vinaka o koya niu lasu tiko. E sega ni vosota rawa o tinaqu niu lasutaki koya ena ikatolu ni gauna. E vakatabui vei au na ka me rua na macawa, au sega ni vakatarai meu vakayagataka noqu talevoni se sara TV me dua na vula. Au muduka sara ga na lasutaki rau noqu itubutubu!”—Anita.\nVakasamataka mada: Na cava e taura kina na gauna me qai nuitaki Anita tale kina o tinana?\nE kaya na iVolatabu: “Oni sa biuta tani na veidabui, ni tukuna ga na ka dina vua na kainona.”—Efeso 4:25.\n“Au lasutaki rau noqu itubutubu, au nanuma ni rau sega ni kidava, yacova na gauna rau tukuna lesu kina vei au na ka au tukuna. Au sega ni vakasamataka rawa na ka au tukuna, e sega sara ga ni dina. O na sega ni lasu, ke o dau tukuna na ka dina!”—Anthony.\nVakasamataka mada: Na cava a rawa ni cakava o Anthony me kua ni madua kina?\nE kaya na iVolatabu: “Na tabenigusu lasu e sevaka o Jiova, ia o ira e dodonu nodra ivalavala e taleitaka o koya.”—Vosa Vakaibalebale 12:22.\n“Dua noqu itokani e dau vakatubutaka nona italanoa. Au taleitaki koya, au dau saga meu kua ni kauaitaka sara nona italanoa. Sa bau dredre dina meu vakabauti koya se nuitaki koya.”—Yvonne.\nVakasamataka mada: Ni vakatubutaki na italanoa kei na so na lasu “lalai,” ena vakaleqa vakacava na kena irogorogo na itokani i Yvonne?\nE Kaya na iVolatabu: “Keitou vinakata me keitou dina ena ka kece.”—Iperiu 13:18.\nNa yavu malumalumu ena vakaleqa na tabavale, e vaka kina na lasu ena vakaleqa na kemu irogorogo\nVuna meda dau dina kina\nVakasamataka eso na ka vinaka e rawati nida dau dina.\n“A taubale tiko e liu vei au e dua na marama qai lutu nona ilavo. Au kacivi koya meu vakasuka nona ilavo. Dua na ka nona vakavinavinaka qai tukuna: ‘Sega ni laurai vakalevu nikua na itovo va qori.’ Dua na ka marautaki nida cakava na ka dodonu!”—Vivian.\nVakasamataka mada: Na cava e kidroataka kina na marama ya ena ka e cakava o Vivan? E yaga vakacava vei Vivian na nona dau dina?\nE Kaya na iVolatabu: “Era marau o ira . . . era cakava tu ga na ka dodonu.”—Same 106:3.\n“E neitou bisinisi vakavuvale me keitou sasamaki ena tabavale qai vakavinakataka tale ga. Eso na gauna ni keitou sasamaki tiko keitou dau raica nira lutu tu eso na ilavo. Keitou dau biuta na ilavo ena desi voleka duadua. E votivoti vua e dua na cakacaka e kea na neitou dau dina, e dau kaya: ‘Qori e tini ga na sede!’. Ia kila na cava? E dau nuitaki keitou o koya.”—Julia.\nVakasamataka mada: Ena yaga vakacava vei Julia nona dau dina ke mani vinakata e dua nona ivola ni cakacaka me kunea tale kina dua nona cakacaka?\nE Kaya na iVolatabu: “Gumatua sara mo vakaraitaka ena mata ni Kalou ni ganiti iko nona veivakadonui, na tamata cakacaka e sega ni dua na ka e maduataka.”—2 Timoci 2:15.\n“Au taura na kequ isau ni 80 na aua sega ni 64. A rawa sara ga niu maroroya, ia au mani sega ni cakava rawa qori. E marautaka na marama dau qarava na ilavo niu vakaraitaka vakadodonu vua. E toso vinaka na bisinisi, ia au sega ni via maroroya na ilavo ya ni sa na wili vakabutako.”—Bethany.\nVakasamataka mada: E vinaka cake mo butakoca e dua na kabani mai nomu butakoca e dua na tamata?\nE Kaya na iVolatabu: “Ni sevaka o Jiova na tamata lawakica, ia e veitokani voleka kei ira na yalododonu.”—Vosa Vakaibalebale 3:32.\nE kidroataki na levu ni lawaki sa laurai tu e koronivuli. Ke ra gumatuataka mada ga vakalailai nodra vuli lesoni, era na rawa ni pasi!\nAu dau tarogi au, ‘Ena vakaleqai au vakacava na lasu?’ Au raica rawa na leqa au na sotava keu lasu. Au saga meu dau dina niu vakasamataka na ca ni lasu.\nE levu era dau lasu nira nanuma ni mosimosi na itukutuku dina. E vinaka cake meda tukuna na ka dina qai totogitaki mai na noda lasu da qai sega ni lomavakacegu.\nEda dau cala kece, ia eso era sega ni vuli kina.\n“Yaga ni Daudina”\nWilika mada nona saga e dua na iVakadinadina i Jiova e Sauca Aferika me vakasuka na kato kei na baosi e guilecavi tu ena sitoa ni gunu kofi.\nMeda Daudina ena Ka Kece\nMo daudina, e tiko na ka mo cakava.\niVolatabu—Se Yaga Tiko Nikua?—Daudina\nA rawa ni levu nona ilavo o Raijeli ke vaqumi, ia e cata, qai digia e dua na ka e yaga sara.\niMeli iMeli Na Cava Meda Dau Dina Kina?\nijwyp ulutaga 47


The Fiji Times » Va na yabaki veitaravi\nVa na yabaki veitaravi\nA MAI tekia tale e dua na i sausau vou na noda matatimi qaqa ni Viti (Fiji Airways Fiji 7s) ena nodratou qaqa vakaveitaravi ena i ka va ni gauna ena sotasota ni Cathay Pacific/HSBC Hong Kong Sevens ena nodratou vakadrukai Kenya ena 24 kei 12 ena fainala levu.\nEna kena vakaruataki tale na fainala mai Vancouver, A tabaka rawa na timi ni Viti e va na sikoa ka ratou mai veisivi kina kei Sauca Aferika ena tolu na poidi ena tuavtuva ni poidi ka ratou mai rawata kina nai katolu ni nodratou i covi ena sotasota ni 2018 qo.\nA tukuna o Jerry Tuwai na kavetani ni timi ni Viti ni vakavinavinakataki ratou na nona cauravou lewe ni timi ena qito vinaka e ratou vakayacora.\n“Hong Kong is always special for us, we respect and honour the tradition that Fiji has with the Hong Kong Sevens.”\nO Hong Kong e dau duatani vei keimami, keitou rokova ka doka na i vakarau nei Viti ena qito lewe ya vitu e Hong Kong, Oya na veika e vakaraitaka o Jerry Tuwai ena nona vakatarogi tiko ni oti na qito mai Hong Kong.\nA rawata na varasa o Sauca Aferika ena nodratou vakadrukai Niu Siladi ena 29 kei 7, ka mai ka lima o Argentina ena nodratou vakadrukai USA ena 14 kei 12.\nEna vakayacori tiko na sotasota ni Sigapoa 7s ena i ka 28 kina i ka 29 ni Epereli ni cava tiko na sotasota ni Commonwealth ka vakayacori tiko ena Gold Coast.\nE ratou sa vakarautaka tale tikoga na noda matatimi me ratou na lave rara talega ena maacwa qo mai Ositerelia ena sotasota ni Commonwealth.


E kaya o Islamic scholar Bitcoin e compliant ena ruku ni na lewai ni Sharia - Blockchain News\nE kaya o Islamic scholar Bitcoin e compliant ena ruku ni na lewai ni Sharia\nE dua na veivakadeitaki wale tikoga oqo ena dua na scholar Islamic ni Bitcoin e compliant vata kei na lawa ni Sharia sa yaco kina e na ka tu mai nikua $1000 na kena isau na kui, dolava na makete me vakaveiwekanitaka na investors ka ra a sega ni vakadeitaka kevaka e kilikili kaya na cryptocurrency me vaka na ilavo ena ruku ni lawa Sharia.\nA lutu o Bitcoin ena ruku ni so na ivakamacala ni ilavo ena lawa ni Sharia – e dua na ka sa yaco me ciqomi sara tiko vakalevu me vaka na ilavo mai vei ira na iSoqosoqo ni se itini ni matanitu na nona ilesilesi.\nBakar ni Abu ni Muhammad ni mufti, e dua Sharia na daunivakasala kei na kena vakamuri na vakailesilesi ena Finance sara ena Jakarta, tabaka e dua na pepa e veiliutaki ni ena so na gauna, Sa dina sara ni na Bitcoin kei Halal (ni vakatarai).\nE dua na tauri wilika:\n"E Jamani, Era sa kilai tu me dua na ilavo vakalawa Bitcoin kei na nona vakadonuya o koya me vaka na ilavo Islamic mai Jamani. Ena vanua vaka Amerika, Bitcoin e sega ni vakadonui na ituvaki vakailavo vakalawa ia era sa ciqoma me baleta na sausaumi ena veimataqali dauveivoli, kei na nona vakadonuya o koya me vaka na kena ivakarau Islamic na ilavo."\nMe kena ikuri, Tekinolaji ni Bitcoin kei na blockchain e salavata vakavinaka kei na kilai ni Sharia. Fractional maroroi na baqe evei na ownership ni ilavo era vakaitavi kina na ni vatuka ni dua “mata ni dinau” (usury) sa vakatabui. Baleta ni blockchain undeniably vakadinadina ownership, e sa compliant vakaidina vakalevu cake vata kei na Sharia mai na baqe, ka oqo a oka kina ena na pepa tabaka na Bakar ni Abu ni Muhammad ni Mufti.\nSivia 1200 sa isolisoli ni mekasini na retailers e Ositerelia Bitcoin volivoli na veiqaravi me yacova mai na 1st ni Maji\nMai Ositerelia ni nikua....\nSa toso ki na Switzerland ituvatuva ni Bitfinex ni isau ni Bitcoin\nBitfinex, vuravura '....\nNext Post:Hacked ni Coinsecure ni Idia na veisau crypto


The Fiji Times » Na noda iyau vaka-Viti\nNa noda iyau vaka-Viti\n30 April, 2018, 3:48 pm\nESA koto oqo e ra eso na noda itovo vaka-Viti na kawa i Taukei ka ra se dau vakamenemenea tiko eso vanua turaga ena loma ni noda veiyasana e tinikava, ni wiliwili sara yani.\nNA VEIKA E CAKA VEI IRA NA GONEDAU\nNA VEIKA E CAKA ME BALETA NA WAQA\nO qo na veika era soli ko ira ka ra vakayagataka e dua na waqa, me i dole ni nodra vakayagataka na waqa ko ya. Ke ra vakayagataka e na laki vakacakau, era na soli ika me i tago ni waqa.\nNa magiti e waraki ira tiko yani na vulagi ka ra sa kilai tiko ni ra na yaco mai. E dau cabo na magiti oqo.\nNa kakana e takitakitaki se laki kerei mai veivale me kedra na vulagi e ra coraki cala mai ka ra sa calata na gauna ni kana. E na sega ni cabo, e vakamaluataki ga.\nNa kau ni kakana buta ki na dua na vale se ki na dua na soqo ka vakaitavi kina e dua ga se rua se sivia na marama.\nNA VEIKA ERA VAKAITAVI KINA NA MARAMA\nE ra sega, ni dau vakacabori i sevusevu, tabua se magiti ko ira na marama. E ra sega tale ga ni ra kaciva se votonaka na ka e vakacabori mai, e ra dau vakamaluataka ga. Ni dau caka tale ga e dua na veiqaravi vakavanua, e ra sega ni vakaitavi ki na ka so na gauna e ra na tiko vaka tikitiki se ra sega sara ga ni tiko kina. Oqo na veika vakavanua e ra dau vakaitavi kina na marama:\nE dau caka na tabisa e waqa ni vakarau udu yani ki na dua na vanua ka caka tiko kina na vakaloloku e na nona bale e dua na vakayaca e na vanua ko ya. Na tabisa sai koy na kena tukuci me ra cecebuya tu na i sulu kei na i yau talei e so mai na i vana. E dau kena i vakarau me qalovi mai navua na i yau ni tabisa.\nNa kau kakana na marama. Ni ra tau ga na kakana, e ra na vakacobocobo.\nNa nodra kau sovu kei na veiyaya ni gone ko ira na marama


iTalanoa ni Nona Bula: Sega ni Veivutunitaka Nona Vakatulewa | Vulici\nWILIKA ENA VOSA Albanian Amharic Arabic Armenian Armenian (West) Aymara Azerbaijani Azerbaijani (Cyrillic) Bengali Bicol Bulgarian Catalan Cebuano Chichewa Chinese Cantonese (Simplified) Chinese Cantonese (Traditional) Chinese Mandarin (Simplified) Chinese Mandarin (Traditional) Chitonga (Malawi) Chitumbuka Chuvash Croatian Czech Danish Dutch Efik English Estonian Finnish French Georgian German Greek Guarani Gujarati Gun Haitian Creole Hausa Hebrew Hiligaynon Hindi Hiri Motu Hungarian Icelandic Igbo Iloko Indonesian Isoko Italian Japanese Kamba Kannada Kazakh Kikuyu Kinyarwanda Kirghiz Kiribati Kirundi Korean Latvian Lithuanian Luganda Luo Macedonian Malagasy Malay Malayalam Marathi Maya Mongolian Nepali Norwegian Oromo Ossetian Pangasinan Papiamento (Aruba) Papiamento (Curaçao) Persian Polish Portuguese (Brazil) Punjabi Quechua (Bolivia) Romanian Russian Samoan Sango Serbian (Cyrillic) Serbian (Roman) Seychelles Creole Shona Sinhala Slovak Slovenian Solomon Islands Pidgin Spanish Sranantongo Swahili Swedish Tagalog Tajiki Tamil Tatar Telugu Tetun Dili Thai Tigrinya Tiv Tok Pisin Turkish Turkmen Turkmen (Cyrillic) Tuvaluan Tzotzil Ukrainian Urdu Uzbek Vietnamese Waray-Waray Wolaita Yoruba Zapotec (Isthmus) vakaViti\nTalanoataka o Ilve Apanyuk\nENA iotioti ni vica na yabaki ni nona bula, e vola o noqu tutu o Nikolai Dubovinsky na kena italanoa. E volatukutukutaka na gauna marautaki kei na gauna dredre ena nona veiqaravi vei Jiova. Qori na gauna e vakatabui tu kina noda cakacaka ena matanitu makawa na Soviet Union. E yalodina tu ga ena gauna dredre qai dau marautaka na bula. E dau tukuna o tutu ni vinakata mera rogoca na itabagone na kena italanoa, ya na vuna au via talanoataka kina. A sucu o koya ena 1926 ena dua na vuvale dauteitei ena koro o Podvirivka, mai Chernivtsi Oblast, e Ukraine.\nTALANOATAKA O NIKOLAI NONA KUNEA NA DINA\nQo na ka e talanoataka o tutu Nikolai: “Dua na siga ena 1941, e kauta mai o tuakaqu o Ivan na ivola The Harp of God, The Divine Plan of the Ages, kei na so na Vale ni Vakatawa kei na tikidua. Au wilika taucoko na ivola kece qo. Au kurabui meu kila ni sega ni vakavuna na Kalou na leqa ena vuravura, e vakavuna na Tevoro. Au wilika tale ga na Kosipeli qai kila niu sa kunea na ka dina. Au gumatua sara ni vunautaka na noqu nuinui me baleta na Matanitu ni Kalou. Niu vulica na ivola kece qo, e titobu noqu kila na ka dina, e gu tale ga na lomaqu meu qaravi Jiova.\n“Au kila niu na sotava na veika rarawa ena vuku ni noqu vakabauta. Qo e gauna sara tu ga ni ivalu, au sega ni vinakata meu vakamatea e dua. Meu vakarautaki au ena veivakatovolei qori, au saga meu vakananuma eso na tikinivolatabu me vaka na Maciu 10:28 kei na 26:52. Au vakadeitaka keu mani vakamatei au na yalodina tiko ga vei Jiova!\n“Ena 1944 niu sa yabaki 18, au kacivi ena mataivalu. Qo na imatai ni gauna au sotavi ira kina na noqu itokani vakabauta, so tale ga na tacida keimami tabavata era tiko e kea. Keimami tukuna ena doudou vei ira na vakailesilesi ni keimami na sega ni vakaitavi. E cudru sara ga qai vakarerei keimami. E tukuna ni keimami na sega ni kana, ena vakasaurarataki keimami me keimami kelikeli, se na vanai keimami. Keimami tukuna ena doudou: ‘E tu vei kemuni na lewa. Ia se mani cava oni cakava, keimami na sega ni beca na ivakaro ni Kalou, “Mo kua ni laba.”’—Lako 20:13.\n“Au mani vakau i Belarus kei na rua tale na tacida me keitou lai cakacaka ena buca ni valu qai vakavinakataka na vale era vakacacani. Au se nanuma vinaka tu ga na veika vakadomobula e yaco ena ivalu ena taudaku ni korolevu o Minsk. Era tu e gaunisala na vunikau taraqesa. Na yagonimate kei na ose era davo matemate tu ena ikeli kei na veikau. Au raica na qiqinivalu, na dakai ni vanua kei na tikitiki ni waqavuka. Au raica sara tu ga qori na revurevu ni kena beci na ivakaro ni Kalou.\n“E mai cava na ivalu ena 1945, ia keimami bala ga e valeniveivesu me tini na yabaki ni keimami sega ni vakaitavi ena ivalu. Ena imatai ni tolu na yabaki, e sega sara ga na soqoni kei na kakana vakayalo e tabaki. Keimami volavola vei ira na tacida yalewa, ia era vesu tale tu ga qai tau na kedra itotogi me 25 na yabaki ina keba ni veivakacakacakataki.\n“Keitou sere mai valeniveivesu ena 1950 ni se vo tu e vica na yabaki. Niu se tiko e valeniveivesu, rau sa iVakadinadina i Jiova o tinaqu kei na ganequ o Maria! Eratou se sega ni iVakadinadina i Jiova o ratou na tuakaqu, eratou se vuli iVolatabu tiko. Ni kilai levu noqu vunau, era via vesuki au tale na ovisa. Sa qai tukuna na tacida e liutaka tiko na cakacaka meu veivuke ena kena vakarautaki vuni na noda ivola. Au se yabaki 24 ena gauna qori.”\nVAKARAUTAKI NA IVOLA\n“Era dau tukuna ena marau na tacida, ‘Ke vakatabui na cakacaka e cake, ena tomani e lomaniqele.’ (Vkai. 28:28) Ena gauna qori, e caka vakalevu na tabaivola ena dua na rumu e keli e lomaniqele. Na imatai ni noqu ‘rumu ni cakacaka’ e toka ena lomanibai nei tuakaqu o Dmitry. Ena so na gauna au na tu ga ena noqu rumu me rua na macawa. Ke sega na cagi bulabula na oxygen e lomaniqele ena boko na cina tabucagi, ia au na davo tiko ga me yacova ni curu mai loma na cagi bulabula.\nNa droini ni rumu e toka ena ruku ni vale e dau vakarautaka tiko kina o Nikolai na ivola\n“Dua na siga e tarogi au na tacida keirau cakacaka vata, ‘Nikolai, o sa papitaiso?’ Au se sega ni papitaiso ena 11 na yabaki ni noqu qaravi Jiova. Keirau mani veitalanoataka na ituvaki qori. Au papitaiso ena bogi tiko ga ya ena dua na drano. Ni oti e tolu na yabaki, au lesi ena so tale na itavi, meu dua na lewe ni Komiti ni Vanua. Ena gauna qori, era lesi na tacida era sega ni vesu mera sosomitaki ira na tacida era tu e valeniveivesu, e tomani tiko ga kina na cakacaka.”\nDREDRE NA CAKACAKA E LOMANIQELE\n“Ni vakatauvatani kei na valeniveivesu, e dredre sara na tabaivola ena rumu e lomaniqele! Au sega tu ni soqoni me vitu na yabaki nira vaqaqara tiko na ovisa vakalecaleca (KGB), ia au saga meu bulabula tiko ga vakayalo. Au na sotavi ratou noqu vuvale ena gauna ga au sikovi ratou kina. E tu tu yadua meu qai cakava qori. Ia ratou vakayaloqaqataki au tu ga ni ratou kila na kequ ituvaki. E dau vakamalumalumutaki au na noqu nuiqawaqawa kei na noqu qarauna meu kua ni tobo. Ena vinakati me keitou tu vakarau ke yaco e dua na ka. Kena ivakaraitaki, ena dua na yakavi ratou gole yani ena vale au tiko kina e rua na ovisa. Au lade ena katubaleka qai dro e veikau. Niu yaco ena dua na vanua lala, au rogoca e dua na ka e vaka na rorogo ni kalu. Ia qori na rorogo ni sicini ni dakai! Dua vei ratou na ovisa e vodoka na ose qai cicimuri au me yacova ni sa maca nona sicini ni dakai. E lauvana na ligaqu. Eratou cicimuri au tiko me 5 na kilomita, ratou qai cegu ga niu dro i veikau. Ena gauna au veilewai kina, eratou kaya ni ratou vanavana vaka32!\n“Au vulaci ena levu ni noqu tiko e lomaniqele. E rawa sara ga ni kilai kina na ka au cakava tiko. Au mani vakacilavi siga ena kena levu duadua au rawata. Noqu tiko e lomaniqele e vakaleqa tale ga noqu bula. Dua na gauna au sega ni tiko ena dua na bose bibi kei ira na vo ni tacida tagane, ni dra na ucuqu kei na gusuqu.\nVESU O NIKOLAI\nEna keba ni veivakacakacakataki e Mordvinia ena 1963\n“Au vesu ena Janueri 26, 1957. Oti e ono na vula e vakarogoya na mataveilewai levu e Ukraine na kequ itotogi meu lauvana mate. Ia sa bokoci na itotogi mate e Ukraine, au mani vesu me 25 na yabaki. Keitou le walu keitou curu ena keba ni veivakacakacakataki me 130 taucoko na yabaki. Keitou vakau ena keba e Mordvinia, na vanua era vesu tiko kina rauta ni 500 na mataveitacini. Keimami dau vulica vuni Na Vale ni Vakatawa ni keimami dau wasewase vakalalai. Ni raica na yadra na neimami mekesini, e kaya: ‘Ke oni wilika tiko ga na mekesini, ena sega ni vakaleqai kemuni e dua na ka!’ Keimami dau yalodina ena neimami cakacaka, qai levu tale na ka keimami cakava. Ia e kaya na komada: ‘E sega ni bibi vei keimami na ka oni cakava eke. E bibi ga moni vakarorogo qai talairawarawa.’”\n“Keimami dau yalodina ena neimami cakacaka, qai levu tale na ka keimami cakava”\nSEGA NI SEAVU NONA YALODINA\nNa Vale ni Soqoni e Velikiye Luki\nNi sere mai na keba ni veivakacakacakataki ena 1967, e veivuke o tutu Nikolai ena kena vakarautaki na ivavakoso mai Estonia kei St. Petersburg mai Rusia. Ena 1991, e veisau na lewa a tau ena 1957 ni lailai na ivakadinadina. Ena gauna qori, era sa sega tale ni vakararawataki ira na tacida o ira na vakailesilesi. Ena 1996, e toki o Nikolai ena korolevu o Velikiye Luki mai Pskov Oblast, rauta ni 500 na kilomita mai St. Petersburg. E volia e dua na vale e lailai toka ga. Ena 2003, e tara e dua na Vale ni Soqoni ena nona qele. Nikua, era sa soqoni tiko kina e rua na ivavakoso.\nKeirau veiqaravi tiko vakaveiwatini ena valenivolavola ni tabana e Rusia. Ena Maji 2011, ni vo e vica na vula ni bera ni takali, e sikovi keirau yani o tutu Nikolai. E uqeti keirau sara ga na ka e tukuna: “Mai na ka au raica, au rawa ni kaya ni sa tekivu qo na ikavitu ni siga me wavokiti kina o Jeriko.” (Josua 6:15) Sa yabaki 85 ena gauna qori. E sega ni rawarawa na ka e sotava ena nona bula, e vakamacalataka: “Au marau niu vakatulewataka meu qaravi Jiova niu se gone. Au sega vakadua ni veivutunitaka!”\niMeli iMeli Sega ni Veivutunitaka Nona Vakatulewa ni se Cauravou


Kraken ena veisiga makete ripote me baleta na 01.06.2018\n$128M e duatani tale kosova mauwe kece nikua\nHuobi ki na tavoci na crypto ETF\nVatavata vucesa ni Cryptocurrency Huobi e launching na yavutaki-crypto isau-e duatani tale na ilavo (ETF), e dua na digidigi ni vakavure ilavo me rawa kina vei ira na investors ni volivolitaki me ra rawata na kena tadravi e dua na basikete ni iyau ka sega ni dua ga ena dua na gauna ni.\nNa iyaya ni cakacaka ni vakavure ilavo, HB10 kacivi, sa tadola tu me baleta na sausaumi ni ilavelave e ka walega ni vakadonuya na volivoli e vakayagataki kina na cryptocurrencies, ka sega ni KNK ni fiat.\nSa ikuri ni na kabani vakuri na ka e vaka na ivoli era talega sa vakarautaki tu me baleta na institutional na investors, sa rawa dauniveitaratara “vakalailaitaka na revurevu ni curu ki institutional ka vakasuka” ena sega ni vakawati na cryptocurrencies.\nTalevoni veikauyaki na app e vakatara na qitora rawata na Bitcoin ni launches ni GMO\nKabani ni tekinolaji Japani ilawalawa ni initaneti ni GMO sa taracake e dua na veikauyaki vou ni vakatara vei ira era vakayagataka rawata na Bitcoin ena qito.\nNa app vou – kacivi CryptoChips – na taumada ki na nodra vakacokotaki vata kei na dua na qito ni real-time na ivalu a tara cake talega mai GMO kacivi “Whimsical na ivalu.”\nE kaya na vakacakacaka vakatolu na inuinui sa ikoya mo vakauqeti ira na lewenivanua me ra kila vakavinaka na cryptocurrencies ena na app vou, mai na gauna e na gadreva o ira era vakayagataka me ra vakayagataka na nodra dui wallets livaliva me ciqoma ka vakayagataka na Bitcoin.\nSingapore daunibisinisi volia vakalaiseni Japani na isau crypto ni $67 M\nO Eric Cheng, e dua na daunibisinisi gugumatua na iyauqaqa, sa volia e dua 100% ni iteki ena vakalaiseni-Japani na FSA FX veivoli vakailavo co., Ltd, e dua na vatavata ni trading ni FX, ka vakakina na BitTrade, e dua na cryptocurrency vakalaiseni vucesa na vatavata e veiyasana mai Japani.\nA vinakata me aggressively na vatavata trading ki na levu duadua mai Japani & dauniveitaratara dodoka na veiqaravi ka sa vakararaba.\nO Eric Cheng ena yaco me na imatai ni foreigner ira e dua 100% ni iteki ena dua cryptocurrency vucesa na vatavata vakalaiseni-Japani na FSA\nLomanibai ni vakalevutaka ena yavunilewa ena $8B me tekivu mai na vakuri ni Bitcoin vucesa ena yabaki sa oti\nShares ni lomanibai Inc. sa sivia ni vakaruataki na sotavi ena yavunilewa ena loma ni yabaki sa oti.\nSa cabeta mai na ivotavota ni kabani na sausaumi voleka 50%, vakuri na me baleta na $8 billion ena yavunilewa ena makete, me vaka ni sa vaqiqici tani Bitcoin vucesa ena Noveba vei ira na kasitama ni kena na App ni ilavo, ka vakatara vei ira era vakayagataka tokitaka na ilavo vei ira na itokani kei na matavuvale.\nVakailesilesi ni IMF vakauqeti ira na baqe ni central veisivisivi vata kei na cryptocurrencies\nE dua a sega ni vakadonui mai na ilavo ni vakailavo ni International (IMF) e vakauqeti ira na baqe ni loma me ra tara cake na KNK ni fiat "vinaka cake" me rawa ni maroroya na nodra veiliutaki ivakarau vei cryptocurrency.\nIMF itutu vakaivukevuke dairekita Dong a vakavuna na kisi "crypto na iyautaukeni ena dua na siga vakalailaitaka sara vakalevu me baleta na ilavo ena baqe ni central" kei na veisoqosoqo ni matanitu me cakava vakalevu cake na me kakua ni yaco oqo. Ena dua tale na kena vosa, me "forestall na crypto ni veisisivi na veivakasaurarataki me sasagataki na iyautaukeni rawa ka ena KNK ni fiat,"na baqe central na gadreva me ra taura eso na ivakavuvuli ni uto ni draiva voli na livaliva na iyautaukeni.\nNa cava e na fork? The Bitcoin...\nBlockchain News 12 Janueri 201...\nVakararaba, ocean tankers the si...\nLeqa ni Japani "Business Improve...\nSa oti na duru:Blockchain News 31.05.2018\nTarava na duru:Blockchain News 02.06.2018\nJune 10, 2018 ena 2:37 MISSION\nCrypto More Disruptive than The Internet? Bank to Adopt XRP for Cross-Border Payments – Itukutuku crypto\nJanueri 13, 2019


Fijian Government - PM BAINIMARAMA - ADDRESS AT THE 2012 ADI SALUSALU FESTIVAL (LAUTOKA)\nPM BAINIMARAMA - ADDRESS AT THE 2012 ADI SALUSALU FESTIVAL (LAUTOKA)\nNi sa tiko na Turaga Na iLiuliu ni Matabose ni Yasana ko Ba;\nTuraga, Marama Bale ni Vanua;\nCauravou, Gone Yalewa kei na i Solisoli;\nNi tiko talega na Qase ni Lotu;\nDau ni Bisinisi; Vakailesilesi Kece e na Veikabani kei na Matanitu;\nKei kemudou na Lewe ni Komiti ni Adi Salusalu Carnival ni 2012\nTaumada au vakavinavinakataka na veiqaravi levu Vakaturaga, Vakavanua kau mai kidavaki kina e na yakavi e daidai.\nAu doka na veisureti ka a yaco yani e na noqu Vale ni Volavola meu mai vakaitavi e na soqo levu ni Adi Salusalu 2012.\nOqo e sega ni qai matai ni soqo meu bau nanumi yani kina meu mai dolava kau sa vakavinavinaka kina vakalevu.\nNa i Naki ni Soqo Oqo\nE macala tu e na i tuvatuva levu ni Yasana Vakaturaga ko Ba na soqo ni Adi Salusalu ka tukuni vei au na kena i naki me:\nØ Vukea na kena tutaki tikoga na vuli, oya na kena vakarautaki ka vakaqaqacotaki na tobu ni i lavo me qarava na Sikolasivi ve ira na gone ni Yasana ko Ba era sasaga voli e na vuli torocake na (Tertiary education);\nØ Na kena i karua ka bibi talega o ya na nodra kau vata mai na lewe in Yasana levu ko Ba me ra mai veisotari, veilakovi ka veikilai e na kena mai tutaki ka marautaki ka cuqeni vata na i naki ni soqo bibi oqo.\nØ Au rogoca ni Adi Salusalu 2012 e sureti ira talega mai na veikawa tamata duidui ka ra sa okati mera lewe ni Yasana ko Ba.\nØ Oqo ko ira kece era mai Vuli ka Cakacaka kei ira era cicivaki Bisinisi kei na Dauteitei, moni mai duavata e na soqo ni kumuni lavo ni Adi Salusalu.\nØ Oqo sara talega na rai sa sasaga tiko kina vakaukauwa na Matanitu e na noda uqeti, ka lomavata, ka veitokoni, veivukei, ka veilomanitaka vata na kena tara cake na noda Vanua Matanitu.\nØ E na dredre sara na sasaga ni toso ki liu kei na rawa ka vakaiyau ke tu ga na duidui kei na tatawasewase me vaka eda sa vakadinadinataka e na veigauna sa oti.\nVakaitavi ni Veitabana eso Vaka Matanitu kei na Bisinisi\nØ E tukuni talega vei au na nodra vakaitavi na vei Tabana Vakamatanitu kei ira na Veitabana tu vakataki ira. Oqo ena nodra mai vakaraitaka ka dusia na veika era dui qarava e na nodra veitabana, ka salavata kei na veiveisau lelevu sa qarava tiko mai na Matanitu Veiliutaki e daidai.\nØ E vakaraitaki talega vei au ni ra na mai vakaraitaka ena soqo oqo na cakacaka ni buli yaya kei na i voli eso, era bulia na Daunibisinisi e na Yasayasa VakaRa ka dolavi talega vei ira me ra volitaka na nodra i voli e na loma ni dua na macawa mai oqo.\nVurevure ni Yau e na Noda Matanitu\nØ E kilai na Yasana levu ko Ba e na i vurevure ni yau e na noda Matanitu e na dua na gauna balavu.\nØ Oqo na cakacaka ni Suka, na Koula, Saravanua, Buliyaya, Qaqi ni Kau, Livaliva, Wai kei na vuqa tale.\nØ E solia ka vakarautaka talega na yasana ko Ba na veivakacakacakataki levu ka ra drodro mai kina vakayauyau na lewe i Viti me ra mai bula ka Veiqaravi kina kei ira talega mai Vanua tani.\nØ Ka kilai talega na Yasana levu oqo e na kena soli na veiqele vakaitaukei me tara ka tete kina na Veibisinisi kei na veivakatorocaketaki raraba me vaka kau tukuna oti mai cake.\nØ Sa koto na vakabauta ni dou na tomana tikoga na i tavi bibi ka yaga oqo e na kena tokoni na bula vakailavo ni noda vanua.\nCakacaka ni Matanitu\nØ Sa vakayacora tiko na Matanitu na veiveisau lelevu me na vinaka kina na noda qaravi na lewenivanua taucoko.\nØ E na noda qele e matata tu ni sega ni dua e na kauta tani na noda taukeniqele na iTaukei.\nØ Oqo e dua na tikina e sa na matata tu na kena i tutu ena noda Yavu ni Vakavulewa vou e na buli, ka sa na sega ni rawa vua e dua me na vakayagataka tale na qele e na dua tale na i vadi vakapolitiki e na dua na gauna mai muri.\nØ E dina ni tiko e na Lalawa levu kei na iTuvatuva Vakamatanitu e na kena vakayagataki vakavinaka na qele vei ira era gadreva, sa koto vata talega kei na i vakarau dodonu e na nodra rawata na iTaukei ni Qele na i lavo ka na veiganiti kaya na lisitaki ni nodra qele ka sega na veivakalolomataki me vaka e dau vakayacori tu e liu.\nØ Sa raica tiko na Matanitu na noda qaravi vakavinaka na Lewe i Viti e na veika ga e dodonu me vakayacori me vaka e sa vakayacori tiko e daidai e na veivuke e vuqa ka sa caka e na:\nNodra vukei na dravudravua, kei ira era tiko leqa;\nNa nodra i Curucuru ni Vuli kei na i sau ni Vola ni Vuli kei na i Vodovodo ni Basi ni gone vuli;\nNa wai ni gunu kei na Veivakalivalivataki;\nNa ta ni veigaunisala me semata yani na veivanua dredre kei na veitokaitua ni yanuyanu lelevu;\nNa vakarawarawataki ni gaunisala ni veilakoyaki;\nNa veiqaravi ni Tabacakacaka ni Bula kei na veiqaravi Vaka Vuniwai;\nNa itavi ni Veitaqomaki Vakalawa;\nNa kena vakadeitaki na nomuni veivakabauti na lewenivanua e na veiqaravi kece Vakamatanitu mai vei ira na Vakailesilesi Vakamatanitu.\nNa Veiwekani Vakamatanitu\nØ Sa vakatetea ko Viti na noda semati yani kina vei Matanitu Dauveivoli e na noda Vuravura ka sa dolava oti talega na kena Vale ni Volavola vou mai: Indonesia, Aferika, mai Brazil, United Arab Emirates (e na Tokalau e Loma kei Vuravura) kei na Ceva kei Korea.\nØ Ka okati kina na veidinadinati ni veiwekani ka sa sainitaki oti vakalawa mai vei rau na noda Mata Tudei mai New York kei Washington kei na vuqa na Matanitu tu vakataki ira e na vuravura.\nØ Sa na sega ni da na qai sogoti ka qovi tiko se yalani mai na i vakarau makawa ni veivakatorocaketaki me vaka e liu ka sa tatadoladola mai na nodra vakatataro mai taudaku e na nodra mai via vakaduri Bisinisi e na noda vanua.\nVeiwekani Vaka Melanisia\nØ Sa qai qaqaco mai ka vinaka sara na noda veiwekani Vaka Melanisia ka da tu vata e na noda veivukevukei e na Cakacaka vata ena bula vakailavo, kei na veitokoni raraba e na veivoli, vuli kei na vuqa tale.\nØ Ka sa vakaduri ka dabe toka na Valenivolavola vou ni Melanesian Spearhead Group e na Koro Turaga kei Vanuatu e Port Vila, me qarava na Cakacaka levu oqo.\nAdi Salusalu 2012\nØ Au sa vakavinavinakataka na i naki cecere ka tauyavutaki kina na Soqo Levu oqo ni Adi Salusalu ni Yasana ko Ba.\nØ Era na raica na gone ni Yasana ni tekivu sara ga na veitokoni mai na nodra loma ni Yasana kei na Veitikina e 21 e na Yasana levu ko Ba.\nØ Sa noqu i tavi Dokai meu Dolava na Soqo Macawa Dua ni Adi Salusalu. Mo ni Kalougata ka me noda vata na Loloma Levu ni noda Turaga.


WILIKA ENA VOSA Afrikaans Albanian Amharic Amis Arabic Armenian Armenian (West) Aymara Azerbaijani Azerbaijani (Cyrillic) Bashkir Bassa (Cameroon) Bengali Bicol Boulou Bulgarian Catalan Cebuano Chichewa Chinese Cantonese (Simplified) Chinese Cantonese (Traditional) Chinese Mandarin (Simplified) Chinese Mandarin (Traditional) Chitonga Chitonga (Malawi) Chitumbuka Chiyao Chol Chuvash Cibemba Cinyanja Croatian Czech Dangme Danish Douala Dutch Edo Efik English Estonian Ewe Finnish Fon French Ga Garifuna Georgian German Greek Guarani Gujarati Gun Haitian Creole Hausa Hebrew Herero Hiligaynon Hindi Hiri Motu Hungarian Ibanag Icelandic Igbo Iloko Indonesian Isoko Italian Japanese Jula Kabiye Kamba Kannada Kikaonde Kikuyu Kiluba Kinyarwanda Kirghiz Kiribati Kirundi Kisonge Kongo Korean Kurdish Kurmanji Kurdish Kurmanji (Caucasus) Kurdish Kurmanji (Cyrillic) Kwangali Kwanyama Latvian Lingala Lithuanian Luganda Lunda Luo Luvale Macedonian Malagasy Malay Malayalam Mam Mambwe-Lungu Marathi Maya Mazatec (Huautla) Mbunda Mingrelian Mixe (North Central) Mongolian Moore Motu Myanmar Nahuatl (Central) Nahuatl (Guerrero) Nahuatl (Huasteca) Nahuatl (Northern Puebla) Ndebele Ndebele (Zimbabwe) Ndonga Nepali Ngabere Nigerian Pidgin Norwegian Nzema Okpe Oromo Ossetian Otetela Pangasinan Papiamento (Curaçao) Persian Pidgin (Cameroon) Polish Ponapean Portuguese (Brazil) Punjabi Quechua (Ancash) Quechua (Bolivia) Romanian Russian Samoan Sango Sepedi Serbian (Cyrillic) Serbian (Roman) Sesotho (Lesotho) Sesotho (South Africa) Setswana Shona Sidama Silozi Sinhala Slovak Slovenian Solomon Islands Pidgin Spanish Sranantongo Swahili Swahili (Congo) Swati Swedish Tagalog Tajiki Tamil Tatar Telugu Tetun Dili Thai Tigrinya Tiv Tlapanec Tojolabal Tok Pisin Tongan Totonac Tshiluba Tsonga Turkish Turkmen Tuvaluan Twi Tzeltal Tzotzil Ukrainian Urhobo Uzbek Vietnamese Waray-Waray Wolaita Xhosa Yoruba Zande Zapotec (Isthmus) Zulu vakaViti\nE SEGA ni kila o Josefa mai Arimacea ni rawa ni lai vosa vua na kovana ni Roma. E turaga yalodredre o Ponitio Pailato. Ia me bulu vinaka na yago i Jisu, ena vinakati me lai kerei na yagona vei Pailato. A sega ni dredre nodrau veivosaki me vaka e nanuma o Josefa. E vakadonuya qori o Pailato ni taroga oti e dua na sotia ke sa mate o Jisu. Se rarawa tiko ga o Josefa, e vakariri tale ina vanua e lili tu kina o Jisu.—Mari. 15:42-45.\nO cei mada o Josefa mai Arimacea?\nE mai kilai Jisu tu vakacava?\nNa cava mo kauaitaka kina na ka me baleti koya?\nLEWE NI SANADRINI\nE vakatokai Josefa na Kosipeli i Marika me “turaga nuitaki ena Matabose.” Ena tikinivolatabu qo, na Matabose e dusia na Sanadrini, oya na mataveilewai cecere nodra na Jiu, e vosayaco tale ga ena nodra itikotiko, ena matanitu, kei na lotu. (Mari. 15:1, 43) O Josefa gona e dua na nodra iliuliu na Jiu, e rawa kina ni rau veivosaki kei na kovana ni Roma. Sa rauta me turaga vutuniyau tale ga.—Maciu 27:57.\nO na doudou ni tukuna ni nomu Tui o Jisu?\nEra cati Jisu na lewe ni Sanadrini. Era via vakamatei koya. Ia o Josefa e kilai me “turaga vinaka qai turaga yalododonu.” (Luke 23:50) E duidui vei ira e levu na lewe ni Sanadrini, ni turaga daudina, e vinaka nona itovo, e gu na lomana me muria na ivakaro ni Kalou. E “waraka tale tiko ga na Matanitu ni Kalou,” qori na vuna eda rawa ni kaya kina ni tisaipeli i Jisu. (Mari. 15:43; Maciu 27:57) E rairai taleitaka na itukutuku i Jisu ni bibi vua na dina kei na lewadodonu.\nSEGA NI VAKATAKILAI KOYA ME TISAIPELI\nE kaya na Joni 19:38 ni o Josefa e “tisaipeli tale ga i Jisu, ia ena nona rerevaki ira na Jiu e sega kina ni dau vakatakilai koya.” Na cava e rerevaka? E kila nira cati Jisu na Jiu, ra qai saga mera vakatalai mai valenilotu o ira na vakabauti koya. (Joni 7:45-49; 9:22) Ke dua e caka vua qori, ena vosataki, vakanadakui, ra qai sega ni kauaitaki koya na Jiu. E rere gona o Josefa me tukuna e matanalevu ni vakabauti Jisu, ni na vakaleqa na nona itutu kei na kena irogorogo.\nE sega ni sotava duadua o Josefa na leqa qo. E kaya na Joni 12:42, “Era mani vakabauti koya e levu na nodra iliuliu. Ia era sega ga ni tukuni koya ena vukudra na Farisi de ra vakatalai mai na nodra valenilotu.” E dua tale ga na lewe ni Sanadrini e yaco vua qori, o Nikotimo.—Joni 3:1-10; 7:50-52.\nO Josefa e dua na tisaipeli, ia e sega ni vinakata me kilai. E dua na leqa levu qori nida vakasamataka na ka e tukuna o Jisu: “O koya e dau tukuni au vei ira na tamata, au na tukuni koya tale ga vei Tamaqu mai lomalagi. Ia o koya e cakitaki au vei ira na tamata, au na cakitaki koya tale ga vei Tamaqu mai lomalagi.” (Maciu 10:32, 33) E kilai Jisu o Josefa, a sega ga ni doudou ni tukuna ni kilai koya. Vakacava o iko?\nE volatukutukutaki ga me baleti Josefa ni sega ni tokona nodra via nakicataki Jisu na lewe ni Sanadrini. (Luke 23:51) De dua era kaya eso ni a sega ni tiko ena gauna e lewai kina o Jisu. Se mani cava e yaco, a rarawataka sara ga o Josefa na kena vakatanitaki na lewa, e sega ni tarova rawa!\nVUKI NA UTO\nNi sa mate o Jisu, sa oti tale ga na rere nei Josefa, e vakatulewataka sara me tokoni ira na imuri i Jisu. E laurai na vakatulewa qori ena Marika 15:43: “E doudou me kerea na yago i Jisu vei Pailato.”\nKena irairai ni a tiko o Josefa ena gauna e mate kina o Jisu. E kila tale ga e liu vei Pailato. Ni kerea gona na yagona, e “via kila mada o Pailato se sa mate o Jisu se sega.” (Mari. 15:44) Ni vakadinadinataka o Josefa na rarawa i Jisu ena kau, vakacava e uqeti nona lewaeloma me tokona na ka dina? Io e uqeti koya sara ga qori. Sa sega tale ni tisaipeli vuni.\nBULUTI JISU O JOSEFA\nE vakaroti ena nodra lawa na Jiu mera bulu na totogi mate ni se bera ni dromu na siga. (Vkru. 21:22, 23) Ia e kena ivalavala vei ira na kai Roma mera vakaliligi tu ga ena kaunirarawa na daubasulawa me yacova nira vuca, se mera biu ena ibulubulu ni lewenivanua. Ia e sega ni vakasamataka tiko qori o Josefa me baleti Jisu. E taya e dua na qara vatu volekata ga na vanua e lili tu kina o Jisu. Ni se sega ni vakayagataki vakadua na ibulubulu qo, e dusia ni se qai toki vou ga i Jerusalemi o Josefa mai Arimacea. * E namaki tale ga ni na vakayagataka na vanua qori mera dau bulu kina nona vuvale. (Luke 23:53; Joni 19:41) Nona buluti Jisu ena vanua qori e ivakaraitaki ni veinanumi, me vakayacori kina na parofisai ni na bulu na Mesaia “kei ira na vutuniyau.”—Aisea 53:5, 8, 9.\nO vakabibitaka na nomu veiwekani kei Jiova se dua tale na ka?\nE tukuni ena va na Kosipeli, ni ologi na yago i Jisu ena lineni vinaka qai vakadavori ena nona ibulubulu ni kau sobu mai na kaunirarawa. (Maciu 27:59-61; Mari. 15:46, 47; Luke 23:53, 55; Joni 19:38-40) O Nikotimo duadua ga e cavuti ni vukei Josefa, ni kauta yani na waiwai boivinaka. Ni rau vakaitutu ruarua, era vukei rau eso ena kau ni yago i Jisu. E vakabauti ni rau vakayagataki ira na dauveiqaravi ena kena laveti qai bulu na yago i Jisu. Se mani cava a caka e sega ni cakacaka lailai, ni o koya e tara na yagonimate ena sega ni savasava o koya kei na ka kece e tara me vitu na siga. (Tiko 19:11; Akeai 2:13) Era na lai tiko ga vakatikitiki ena dua na vanua ra qai sega ni vakaitavi ena macawa ni Lakosivia, na kena vakatatabu kei na kena soqo. (Tiko 9:6) Era na rawa ni vakasewasewani Josefa na nona itokani ni tuvanaka me bulu o Jisu. Ia e bolea na veika kece qori ni via buluti Jisu vinaka, me vakatakilai koya tale ga ni nona tisaipeli.\nIOTIOTI NI GAUNA E CAVUTI KINA\nNi bulu oti ga o Jisu e sega tale ni qai cavuti na yaca i Josefa mai Arimacea ena Kosipeli, vure kina na taro qo: Na cava e qai yacovi koya? Eda sega sara ga ni kila. Ia mai na veika eda sa veivosakitaka oti, a rairai vakatakilai koya e matanalevu ni lotu vaKarisito. Ena gauna tale ga e vakatovolei se yacovi koya kina na ka rarawa sa qai qaqaco ga na nona vakabauta, e doudou tale ga vakalevu. Dua dina na ivakaraitaki vinaka.\nE laurai ena itukutuku qo e dua na vakasama meda nanuma dei: E dodonu ga me bibi na noda veiwekani kei Jiova, sega ni noda itutu, cakacaka, veika eda taukena, veimositi vakaveiwekani, se na noda galala.\n^ para. 18 E rairai kilai o Arimacea ni tauni o Rama, kilai na gauna qo me o Rentis (Rantis). Qo na vanua e susu kina na parofita o Samuela, e rauta ni 35 na kilomita ena vuaira kei Jerusalemi.—1 Sam. 1:19, 20.\niMeli iMeli Doudou o Josefa Mai Arimacea


Sakaraia 10 | iVolatabu ena Internet | Vakadewa ni Vuravura Vou\nKerei Jiova me tau na uca, kua ni kerei na kalou lasu (1, 2)\nVakaduavatataki ira nona tamata o Jiova (3-12)\nLako mai na vuvale i Juta na turaga (3, 4)\n10 “Moni kerea vei Jiova na uca ena gauna ni uca ni vulaitubutubu. E cakava o Jiova na o ni draki ca,E vakatauca na uca vei ira,+E solia na co ni vanua vua na tamata yadua. 2 Na ivakatakarakara terafimi* e tukuna na ka wale,Era raivotutaka na daurairai na ka lasu. Era tukuna na tadra tawayaga,E matewale na nodra via veivakacegui. Oya na vuna era na lako sese kina me vaka na sipi. Era na rarawa ni sega na ivakatawa. 3 E waqa na noqu cudru vei ira na ivakatawa,Au na totogitaki ira na iliuliu voravora,*Ni o Jiova ni lewe vuqa e golevi ira na nona qelenisipi,+ na vuvale i Juta,E vakayacori ira mera vaka na nona ose totoka ni vala. 4 Ena lako mai vua na turaga,*Ena lako mai vua na iliuliu dauveitokoni,*Ena lako mai vua na dakaititi ni ivalu,Ena lako mai vua na iliuliu yadua ni cakacaka, o ira kece. 5 Era na vaka na tamataivalu,Era buturaka na soso ni gaunisala ena ivalu. Era na vala, ni tokoni ira o Jiova,+Era na vakamaduataki na dauvodo ose.+ 6 Au na vakaukauataka na vuvale i Juta,Au na vakabula na vuvale i Josefa.+ Au na kauti ira lesu mai,Niu na yalololoma vei ira,+Ena vaka ga niu se sega ni biuti ira,+Ni o yau o Jiova na nodra Kalou, au na rogoci ira. 7 Era vaka na tamataivalu qaqa na Ifireimi,Ena marau na lomadra me vaka ga nira gunu waini.+ Nira raica qo na luvedra era na marau,Ena marautaki Jiova vakalevu na lomadra.+ 8 ‘Au na kaluvi ira meu soqoni ira vata,Niu na voli ira lesu,+ era na lewe levu,Era na lewe levu tiko ga. 9 Au kaburaki ira me vaka na sorenikau vei ira na lewe ni veivanua,Ia era na nanumi au mai na veivanua yawa,Era na bulabula ra qai lesu mai kei na luvedra. 10 Au na kauti ira lesu mai na vanua o Ijipita,Au na soqoni ira mai Asiria,+Au na kauti ira ina vanua o Kiliati+ kei Lepanoni,Ena sega na vanua me rauti ira.+ 11 Ena lakova o koya na wasawasa ni rarawa,Ena mokuta na biau ena loma ni wasawasa,+Ena dicaracara na tikina titobu kece ni Naile,Ena uruci na dokadoka nei Asiria,Ena takali na ititoko vakatui nei Ijipita.+ 12 Au na vakaukauataki ira ena vuku i Jiova,+Era na lako voli ena yacana,’+ e kaya o Jiova.”\n^ Se “kalou ni dua na vuvale, matakau.”\n^ Ipe., “na valececere ena tutu ni bai,” e dusia e dua na turaga yaga se nuitaki, na iliuliu.\n^ Ipe., “na ivako,” e dusia e dua e dau veitokoni, na iliuliu.


The Fiji Times Online | Nai Lalakai Online | Na qolivi kei na volitaki ni dri\nNa qolivi kei na volitaki ni dri VILIAME GAVOKA | Monday, December 4, 2017\nENA noda veiwasei ena macawa oqo, au gadreva meda tuvatuva ka vakavinaka me baleta na kena qolivi na dri ni sa mai vakatabui tiko na qolivi ni sasalu oqo .\nE vakaitamera sara na i lavo e dau rawata na dri, ka ni tu na kena makete levu e Jaina (China).\nEra kaya o ira na dauvoli dri e Viti ka ra la?ki volitaka e Jaina; ni vica ga na auwa na kena yaco yani na dri, ka sa voli oti kece. Oqo e veivakauqeti nida rogoca nida qai sega ni la?ki vaqara tale na makete.\nE nai voli tale kei Viti eso, e dau ka ni buno toka na vaqara na makete, oya wili kina na suka, vaini, mahogany, saravanua kei na so tale.\nIa, e dua tani taudua na dri, ka da rawa ni kaya, ni kena levu ga na kena vinaka.\nNa dri; me vaka eda kila ni a dua veirau nai voli e kauti ira mai na dauniveivoli ena gauna koya ni se bera ni soli o Viti ki Peritania.\nKena i karua na yasi. E daidai e rau se sau vinaka tikoga, ka tu vinaka na kedrau makete, ia, kena leqa ga ni rau sa lailai sara tiko, ka dodonu me rau vakatuburi tale vakalevu.\nE dina ni tara sara tiko na lewe vuqa na vakatatabu oqo, ia, kevaka eda yalovata ena kauta mai na veigauna vinaka mai muri.\nMeda okata na vakatatabu oqo me vaka na teiteivaki ni dua na i tei ka na yaco mai na gauna me matua kina ka tamusiki.\nNida tea na dovu, eda na kilavakacaca e vica na tani ena rawati kina kei na kena i lavo; vakakina na dalo, raisi, tavioka se i tei cava ga.\nMe vaka talega oya na dri. Meda kila na levu ni noda i qoliqoli e vakatabui ka na vica na levu ni dri ena rawati mai kina.\nOqo eratou na rawata vei keda na kena dau ena tabacaka ni Qoli.\nEna vukea sara na noda ciqoma na vakatatabu kevaka eda kila se vica na levu ni lavo eda na rawata ni sa cava na vakatatabu.\nMe kau cake na vakatutu oqo kina bose ni Tikina; la?ki veitalanoataki ena matabose ni Yasana; ka yaco sara kina Minisitiri ni iTaukei.\nOqo me vakabibitaki, ka kua ni vakaweleweletaki e dua na sala ni veivakailavotaki ka rawa mai ena noda i qoliqoli.\nMe i tavi ni noda Minisitiri me sema kina Minisitiri ni Qoli, ka raica me yaco dina na veika oqo.\nNi ratou qai vakasuka i tukutuku mai na noda Minisitiri, me sa tiko vei iratou na vei mataqali lavo vakacava e rawata na veiqoliqoli yadudua.\nNida sa kila oqo, sa na dua tani na noda taqomaka na noda i qoliqoli ka qarauna me susugi vinaka na dri ena vakatatabu ka yaco tiko.\nMe vaka oqo na noda okata na noda i qoliqoli, ena noda kila na mataqali lavo vakacava eda rawata kina.\nKevaka eda sa rawata oqo, e sa na duatani na nodra okati keda o ira na wekada mata tamata eda lewei Viti vata tu ni kua.\nEra kila; eda kila ni o keda eda kilai ga ena liga lala; ia, nida yalo vata me vaka oqo na noda maroroya na dri me vakailavotaki keda, ena veisau na veiwekani.\nO ira mada ga na baqe, kei na dau ni bisinisi era na dolava vei keda na veika era sogota tu vei keda e daidai, baleta ni malumalumu na noda sala ni veivakailavotaki.\nEra na raica ni sa duatani oqo. E susugi na dri me levu, ka tu na kena makete e volitaki kina.\nE dodonu vei keda meda yalovata ka tuvatuva ka rawa oqo, se me vakacava na kena qolivi na dri.\nEna vinaka mera vakaduri na kena veikomiti ka sema ki na tabana ni qoliqoli mera vakatulewa ena tikina oqo.\nE daumaka kevaka me vagolei na veika e rawa mai ena dri ki na veivakatorocaketaki eso eda gadreva tu (projects).\nEda raica na vinaka ni nodra i tikotiko o ira era lewa vakayalomatua na nodra i lavo vakayavusa se vakaitokatoka, ka dodonu me vakatalega koya o keda eda vakaiqoliqoli ka rawa ka ena dri.\nEda na sega ni qai la?ki kerekere tale vua e dua oqo ni sa na tekivu me vakatawani mai na noke ni lavo ena kena sa levu na dri, qolivi, ka volitaki ki na kena makete e Jaina.\nIa, e ka bibi duadua meda ciqoma na vakatatabu oqo, ka raica na vakaitamera ni veika ena waraki keda ena dua na gauna lekaleka ga oqo.


Juta, chapter 1 of the Fijian Bible - with audio narration\nO Juta, na i talatala i Jisu Karisito, ka taci Jemesa, vei ira sa kacivi, ka vakasavasavataki mai vua na Kalou na tamada, ka maroroi mai vei Jisu Karisito.\n2 Me vakalevutaki vei kemudou na yalololoma, na vakacegu, kei na loloma.\n3 Oi kemudou sa lomani, au sa saga vakaukauwa me'u vola vei kemudou ena vuku ni bula sa noda kecega, ka au raica ni vinaka cake na noqu via volavola vei kemudou, mo dou marautaka ka vakacegui ga ena vakabauta sa soli vei ira sa lotu.\n4 Ni sa curu lo mai na tamata eso ka sega ni kilai, ni ra sa vakadinadinataki mai liu ena nodra bula, ka era sega ni lotu, ka era vukica vakatani na loloma ni Kalou mera cakava na ka vakasisila, ka cakitaki Jiova na Kalou duadua ga kei na noda Turaga o Jisu Karisito.\n5 Ia au vinakata me'u vakananumi kemudou kina, e dina ni dou sa kila, ni sa vakabulai ira na tamata mai Ijipita o Jiova, e qai vakamatei ira na sega ni vakabauta.\n6 O ira na agilosi era sega ni dei ena nodra i tutu dina, ia ka ra biuta mai na nodra i tikotiko, ka sa vakarautaki tu vei ira na sinucodo ni veivakararawataki ena vanua butobuto, ka me yaco mada na siga ni lewa.\n7 Sa vaka kina o Sotoma kei Komora kei ira na veikoro volivolita â€“ ni ra sa soli ira ki na veidauci vakaveitalia kei na veiyago vata, oqo sai vakaraitaki ni rarawa levu kei na veivakararawataki ni bukawaqa e sega ni mudu.\n8 Sa vaka kina o ira na dautatadra ka dauvakadukadukalitaka tiko na yagodra, ka ra beca na veiliutaki, ka era vosa vakacacataki ira na turaga.\n9 Io, o Maikeli na agilosi uasivi, e veileti kei na tevoro, ka veiletitaka na yagoi Mosese, sa sega ni doudou me vosavakacacataki koya, ka vaka, "me cudruvi iko o Jiova!"\n10 Ia o ira oqo era vosacataka na ka era sega tu ni kila; na ka era sa kila tu, era tautauvata tu ga kei na manumanu kila rerevaki, era sa vakarusai ira tikoga vaka i ira.\n11 Ena ca vei ira! Ni ra sa muria nai valavala i Keni, era kocova na i yau me vakataki Pelami, ka ra na mate me vaka na talaidredre nodra na luve i Kora.\n12 Oqo na lewa ena basika ena nomudou kana magiti, era na sega ni rere nira kana vata kei kemudou, era na nanumi ira ga ni ra sa kana. Era na vaka na o ka sega na kena uca, era na dau veitosoyaki tu ga vaka na cagi; era vaka na vuni kau tubu vinaka ka sega tu ni dua na vuana, era mate vakarua, na wakadra e cavuraki laivi;\n13 Na kaukauwa ni ua ni wasawasa, e vakavotua cake na ka mera na madua kina; na kalokalo dau veitosoyaki sa waraki ira tu, me na vakacilava vei ira na butobuto loaloa e sega ni mudu.\n14 O Inoke, nai kavitu ni taba tamata mai vei Atama, ka e parofisaitaka talega na nodra bula na tamata oqo, ka vaka, raica, o Jiova sa lako vata mai kei ira na tini na udolu na yalosavasava.\n15 "Me ia na veicudruvi vei ira kecega, ka me na lewai ira na sega ni lotu, ena nodra i valavala era vakayacora ka sega ni Vakalou, kei na veivosa ca kece era tukuna Vua, o ira era sa sega ni kila na Kalou."\n16 Sai ira oqo na dauvosakudrukudru, ka dauvakaduiduile, ka dau muria na gagadre ca ni yagodra; kei na gusudra edau cavuta na veivosa veibeci lelevu, ka vakarokoroko veivakaisini vei ira na tamata, me ra veirawai kina.\n17 Ia, oi kemudou, sa lomani, dou nanuma na vosa era cavuta nai apositolo ni noda Turaga o Jisu Karisito:\n18 Ni ra sa tukuna vei kemudou, ni na so na dauveivakasesewani ena i vakataotioti ni gauna oqo, era na dau vakaivalavalataki ira ena dodoma ca vakasisila.\n19 Sai ira oqo na dau taleitaka na marau vakavuravura, ka era dau vakavu veisei, ka sa sega ni tu vei ira na Yalo Tabu.\n20 Ia, oi kemudou, sa lomani, dou vei vakatataki cake vakai kemudou ena nomudou tara cake na vakabauta, mo dou masu tiko ena Yalo Tabu.\n21 Dou maroroi kemudou mo dou tuga ena loloma ni Kalou, ka raica na loloma ni noda Turaga o Jisu Karisito, ena vuku ni bula Sega ni mudu.\n22 Dou lomani ira na tamata, ka me kune na kena duidui. 23 Ia eso, ena nodra rere, ni sa vakarau tarai ira na yameyame ni buka, ka ra luvata tani nai sulu ka vakavuna tiko nodra leqa.\n24 Vei koya ga sa rawata me maroroi kemudou mai na nomudou bale sobu, me vakaraitaki kemudou talega e matana vakaiukuuku, ena marau vakaidina sara ni dou sa sega ni cala.\n25 Me ia vua na Kalou na noda i vakabula, o koya duadua ga na vuni vuku, me nona na dokai kei na vakarokoroko, na lewa kei na kaukauwa ena gauna sa oti, e daidai, ka sega ni mudu. Emeni.


Vakamarautaki Tamana kei Jiova | Vakavulica na Luvemu\nCava e yalataka tiko vei Jiova o Jefica?\nA dredre toka, ia e cakava o luvei Jefica na yalayala i tamana\nO raica na goneyalewa ena iyaloyalo?— Qori na luvena e dua na turaga, na yacana o Jefica. E sega ni tukuni ena iVolatabu na yacana na goneyalewa qori, eda kila ga ni vakamarautaki tamana kei Jiova. Meda raica mada eso na ka me baleti rau na veitamani qo.\nE turaga vinaka o Jefica, e dau vakavulici luvena me baleti Jiova. Ni turaga kaukaua qai iliuliu vinaka, era kerea kina na Isireli me liutaki ira nira vala kei ira na meca.\nA masuta na veivuke ni Kalou o Jefica me qaqa. A yalataka o Jefica ke qaqa, na tagane se yalewa e mai veitavaki duadua e liu ni lesu i vale ena solia me nei Jiova. Ena lai vakaitikotiko volekata na valeniveitavaki ni Kalou qai veiqaravi kina ena nona bula taucoko. Na valeniveitavaki e dua na vanua e qaravi kina na Kalou ena gauna ya. A qaqa ena ivalu o Jefica! O kila o cei a mai tavaki koya duadua e liu ni lesu i vale?—\nIo, na luvei Jefica! E dua ga na luvena, ia qo erau sa na veitalatala. Dua na ka nona rarawa o Jefica, ia sa yalayala oti o koya. Sega ni bera ni tukuna o luvena: ‘Ta, o sa yalayala oti vei Jiova, mo cakava sara.’\nEra dau sikovi luvei Jefica e veiyabaki nona itokani\nA rarawa tale ga na luvei Jefica ni na sega ni rawa ni vakawati se vakaluveni ena valeniveitavaki. Ia e vinakata me cakava na yalayala i tamana, me vakamarautaki Jiova tale ga. Qori e bibi cake mai na nona vakawati se vakaluveni. A mani biubiu e vale me lai tiko ena valeniveitavaki ena nona bula taucoko.\nVakacava e vakamarautaki tamana kei Jiova na ka e cakava?— Io! O na vakataki luvei Jefica ke o talairawarawa qai lomani Jiova. O na vakamarautaki rau tale ga nomu itubutubu kei Jiova.\n1 Korinica 7:37, 38\nCava e kilai me baleti Jefica? Cava e yalataka?\nCava e dredre kina nona vakayacora o luvei Jefica na yalayala i tamana?\nNa cava e bibi cake vei luvei Jefica?\nCava mo cakava mo vakataki luvei Jefica?\niMeli iMeli Vakamarautaki Tamana kei Jiova